Ministar vanjske trgovine i ekonomskih odnosa Staša Košarac ne odustaje od uvođenja carine i prelevmana na goveđe i svinjsko meso iz EU. Vijeće ministara već nije prihvatilo da se takva mjera uvede na 200 dana, a sada će Košarac zatrađiti da se takva mjera usvoji na period od dvije godine.\nKošarac je istakao da je ova odluka uslijedila nakon što je njegovom ministarstvu dostavljen zaključak Vlade Republike Srpske, kojim od Vijeća ministara BiH traži uvođenje pomenutih zaštitnih mjera na period od dvije godine, saopšteno je iz resornog ministarstva.\n- U potpunosti podržavam uvođenje prelevmana i carinskih stopa na period od dvije godine. Ponovo apelujem na kolege iz Savjeta ministara da podržimo ovu odluku, za koju ću i lično glasati - istakao je Košarac.\nOvakvoj odluci najviše se protive uvoznici i prerađivači mesa tvrdeći da domaća proizvodnja ne mođe zadovoljiti sve potrebe trđišta. Upozorili su da bi govedina vrlo brzo poskupila za tri marke po kilogramu dok bi svinjsko meso bilo skuplje za dvije marke. S druge strane proizvođaći mesa smatraju da poskupljenje neće biti trajno, a da će carine pomoći oporavak domaće proizvodnje.\nKošarac je naveo da se, paralelno nastavljaju započete konsultacije sa Evropskom komisijom o predloženim mjerama, što je obaveza iz Sporazuma o stabilizaciji i pridruživanju.\n- Nije me obeshrabrila činjenica da uvođenje prelevmana i carinskih stopa na period od 200 dana ranije nisu podržali svi ministri u Vijeću ministara BiH. Moj stav je da domaću proizvodnju moramo štititi konkretnim aktivnostima, a ne deklarativnim opredjeljenjem, zbog čega sam odlučio da predložim uvođenje zaštitnih mjera na period od dvije godine, naglasio je Košarac.


Iz revolta prema kompaniji PWW bacili smeće i staklene flaše na regionalni put – Info Centar Juga\nIz revolta prema kompaniji PWW bacili smeće i staklene flaše na regionalni put\nSinoć, nešto posle 19 sati, jedan deo kolovoza na ulazu u Lebanu bio je blokiran i to džakovima sa smećem i staklenom ambalažom. Kako smo saznali od građana koji žive baš pored te deonice puta, džakove su na regionalnom putu bacili građani nezadovoljni uslugama kompanije Por Verner Veber a čije račune, kako oni kažu, uredno izmiruju i ako nemaju kante za otpad a od pre izvesnog vremena ni kontejnere.\nOvi Lebančani kažu da su vidli problem na putu, ne i lica koja su tu ostavila džakove a koji su bili ozbiljna pretnja za sve učesnike u saobraćaju, ali su se oglušili o problemu kao što se, kako oni kažu, o njihovom problemu oglušila pomenuta kompanija, te su se umesto poziva komunalne inspekcije ili policije odlučili za blagoslov onome koji je ovo učinio.\nNakon našeg poziva, lebanska policija regulisala je saobraćaj a radnici Komunalca uklonili smeće i staklo sa kolovoza. Na svu sreću nije došlo do neke nezgode jer je ova deonica puta slabo osvetljena.\nKako saznaje Info centar juga, predsednik opštine Lebane, Ivan Bogdanović zakazao je za danas hitan sastanak sa direktorom kompanije PWW iz Leskovca, Srđanom Nisićem a povodom gorućeg problema koji lebančani imaju sa uslugama ove kompanije.\nAkcija prikupljanja odeće i obuće\nHronika Pčinjski okrug Surdulica Vesti\nBračni par uhapšen zbog napada na službena lica i pretnje komšiji


RPC definitivno ne ide na Svepravoslavni sabor - Sputnjik Srbija\n18:06 15.06.2016 (osveženo 18:32 15.06.2016) Preuzmite kraći link\nRuska pravoslavna crkva ne namerava da revidira svoju odluku o neučešću na Svepravoslavnom saboru i insistira na odlaganju datuma održavanja foruma, bez obzira na odluku Sinoda Srpske pravoslavne crkve da ipak pošalje delegaciju na Sabor, rekao je zamenik predsednika Odeljenja spoljnih crkvenih odnosa Moskovske partijaršije protorej Nikolaj Balašov.\n„Sve potrebne odluke su već donete“, saopštilo je svešteno lice Ruske pravoslavne crkve. Prema njegovim rečima, sednica Svetog sinoda Ruske pravoslavne crkve neće se skoro održati.\nU ponedeljak je Sveti sinod RPC predložio da se Svepravoslavni sabor, planiran da se održi na Kritu 16-26. juna, odloži. Razlog je odbijanje niza crkava da učestvuju na predstojećem skupu zbog nepripremljenosti jednog broja dokumenata i neutvrđene procedure Sabora, saopštio je novinarima šef Odeljenja za spoljne crkvene poslove mitropolit volkolomski Ilarion na kraju vanredne sednice u Moskvi.


DANAS TALENTI – SUTRA NAUČNICI | Radio Magnum 103 MHz\nHome / Vesti / DANAS TALENTI – SUTRA NAUČNICI\nFoto: Nikolić David, učenik Gimnazije i Veselin Radivojev, profesor fizike\nDANAS TALENTI – SUTRA NAUČNICI\nU cilju promovisanja prirodnih i tehničkih nauka kod dece i mladih, ali i buđenja interesovanja za ove nauke i predstavljanja nauke na zanimljiv i privlačan način, u zaječarskoj Osnovnoj školi „Desanka Maksimović“ održan je još jedan Timočki naučni tornado.\nFestival je, kako to običaj nalaže, otvoren sinoć, u sali Muzičke škole, predstavom učenika škole „Desanka Maksimović“ pod nazivom „Luka Nauka i TNT“, dok je danas organizovan glavni deo programa festivala gde su posetioci mogli da vide zanimljive eksperimente koji su izveli mladi naučnici.\nNa „Tornadu“ je učestvovalo oko 400 đaka osnovnih i srednjih škola sa područja Timočke krajine, a svi učesnici su, prema svemu sudeći, bili odlično pripremljeni. U razgovoru sa njima postavili smo im dva pitanja -Da li znaju koliko se naučna dostignuća koriste u svakodnevnom životu, odnosno koliko rezultati njihovih eksperimenata koriste svakom čoveku da bolje i srećnije živi, i s obzirom na to da se duhovna snaga jedne zajednice meri brojem naučnika koje je ona dala i koje ima, da li znaju koliko u zajednici u kojoj žive ima naučnika sada i u prošlosti.\nNa žalost ta pitanja su ostala bez odgovora.\nIdeja o organizovanju Festivala nauke je odlična, za pohvalu, ali je treba iskoristiti da se naučnici iz lokalanih zajednica, koji bi bili ugled malim istrživačima, na ovim Festivalima promovišu, i podstaknu ih da i oni jednog dana postanu naučnici.


Niška televizija » Novinarska ekipa NTV isterana iz prostorija Komore (VIDEO)\nObjavljeno 15.12.2014. 16:44\nDisciplinski pretres koji se zbog kršenja štrajka advokata vodi protiv advokata Bobana Džunića odložen je jer je on tražio izuzeće pojedinih članova komisije. Pretres je, bez objašnjenja, održan bez prisustva javnosti a novinarska ekipa Niške televizije bila je, po nalogu predsednice niške Advokatske komore Brankice Orlović, isterana iz prostorija Komore.\nDo bilo kakvog objašnjenja nadležnih u Advokatskoj komori a u vezi odstranjivanja nismo uspeli da dođemo. Našoj ekipi nije dozvoljeno da završetak postupka sačeka čak ni u hodniku ispred prostorije gde se održavao pretres. Kada, međutim, izveštavamo o štrajku ili nezadovoljstvu advokata, vrata Komore su nam do sada uvek bila širom otvorena. Ovakav stav prema novinarima je, prema oceni advokata Džunića, neutemeljen i mimo propisa.\nPredsednica Advokatske komore Niš Brankica Orlović nakon današnjeg pretresa nije se javljala ni na telefon pa je druga strana priče za sada ostala nedorečena.\nGostujući u emisiji Dobar dan, predsednica Advokatske komore Niš, Brankica Orlović je rekla da je došlo do nesporazuma, i da ona ne može da komentariše tok pretresa protiv Džunića, pošto to nije u njenoj nadležnosti, već u ingerenciji disciplinskog Veća. A za prisustvo pretresu, Orlović kaže da nije nadležna ona, već organi disciplinskog postupka Advokatske komore Niš.


Kurs Procena uspešnosti zaposlenih\nProcena uspešnosti zaposlenih je jedan od najvažnijih zadataka menadžmenta ljudskih resursa. Ona govori o uspešnosti selekcije, obuke i treninga i daje smernice za dalje planiranje razvoja zaposlenih, sistema nagrađivanja i discipline. Na kursu se obrađuju performanse koje mogu da se ocenjuju, uloga ocenjivača i ciljevi praćenja. Takođe, opisuju se metode i proces ocenjivanja.\nRadna uspešnost zaposlenih je merljiva i preporučuje se svim segmentima poslovanja. Ukoliko ustanovimo kompetence, možemo pratiti radnu uspešnost na najuspešniji način - ono što nije merljivo, postaje merljivo. Osnovni cilj kursa je da polaznici otkriju razloge ocenjivanja i važnosti radne uspešnosti. Saznaće kako da ohrabre članove timova da razmišljaju i osmišljaju rešenja u vezi sa sopstvenim razvojem i kako da vode pozitivan razgovor i kada rezultati rada nisu najbolji.\nOpis i cilj kursa Procena uspešnosti zaposlenih\nU ovom kursu temeljno se ukazuje na pojam procene uspešnosti zaposlenih, ali i na značaj koji ovaj proces ima, i to ne samo na zaposlene već i za celokupnu organizaciju u kojoj se procena realizuje. Ukazuje se na to ko sve može vršiti procenu, ali i koje su vrste procene, imajući u vidu vremenski period u kome se procena realizuje. Kurs daje pregled ključnih faza koje se realizuju u procesu procene. Tu se pre svega misli na kreiranje odgovarajućeg alata i definisanje standardnih mera, potom na sprovođenje procene i davanje povratnih informacija.\nU kursu se kroz primere daje prikaz ključnih alata koji mogu biti korišćeni za procenu uspešnosti zaposlenih – metoda upravljanja prema ciljevima (Metod Management by Objective), metoda kritičnog incidenta, metoda kontrolne liste, metoda 360 stepeni, metoda samoprocene, skala ocena i sistem rangiranja. Za svaki od ovih alata iznose se prednosti i nedostaci, kao i mogućnosti primene. Imajući u vidu da je svaki, pa i ovaj proces, podložan greškama i propustima u određenoj meri, navešćemo i opisati koje su najčešće greške. Govorićemo o greškama pristrasnosti, centralne tendencije, halo efektu, vremenskom efektu, grešci pozicije, sklonosti poređenju, ali i o metodama putem kojih je moguće prevazići ove greške. U tom cilju pribegava se pisanim dokumentima i izveštajima, jasnoj definiciji ciljeva, umanjivanju udela procene zasnovane na kvalitativnim kriterijumima, obuci ocenjivača, korišćenju softvera...\nKroz celokupan kurs daju se realni primeri kojima se ova tematika približava polaznicima i omogućava njeno sagledavanje u savremenom poslovnom okruženju.\nOvaj kurs ima cilj da polaznike upozna sa pojmom, ali i sa značajem koji procena učinka zaposlenih ima za poslovanje organizacije, ali i za svakog zaposlenog. Teži se tome da se polaznicima predstave i opišu faze ovog procesa, kao i prikažu alati koji mogu biti korišćeni za tu svrhu. Takođe, kurs nastoji da polaznicima ukaže na primenu tih alata, njihove prednosti i nedostatke. Zarad realizacije procesa procene na objektivan način polaznicima se ukazuje na najčešće greške koje se mogu javiti u ovom procesu, ali i na metode putem kojih je moguće ove greške svesti na minimum.\nKoji je značaj procene zaposlenih?\nEfikasan proces ocenjivanja i upravljanja učinkom znatno će uticati na kulturu organizacije, moral zaposlenih i nivo njihovog angažovanja – što može umnogome doprineti dobrom statusu kompanije i zadržavanju ključnih talenata u organizaciji. Procene pružaju priliku da se identifikuju i nagrade zaslužni zaposleni, ali i da se uvide potrebe za budućim obukama i neophodnim usavršavanjem. Procena daje osnovu za unapređenje procesa donošenja odluka u situacijama koje zahtevaju otpuštanje ili interno popunjavanje upražnjenih radnih mesta. Procena utiče i na blagovremeno sagledavanje loših performansi koje se mogu negativno odraziti na produktivnost poslovanja.\nDakle, ukoliko se uradi na optimalan način, procena zaposlenih može uticati pozitivno i na samu organizaciju, ali i na zaposlenog.\nKoji su najvažniji alati za procenu rada zaposlenih?\nPostoje raznovrsni alati koji se koriste radi što bolje evaluacije rada zaposlenih. Svaki od njih ima i svoje prednosti i nedostatke, kao i odgovarajuće primene, u zavisnosti od prirode posla i karakteristika zaposlenih koje se žele proceniti. Jedna od mogućnosti jeste procenjivanje na osnovu ciljeva, takozvani Management by Objective, kojim se procenjuje stepen ispunjenosti ranije definisanih ciljeva. Metoda kritičnog incidenta beleži izrazito efikasno ili neefikasno delovanje zaposlenih, dok se kod metode kontrolne liste označavaju one karakteristike, odnosno odlike koje je zaposleni ispunio. Metodom 360 stepeni zaposlenog ocenjuje više ocenjivača – nadređenih, podređenih, klijenata, članova tima... Često se za procenu koristi i metoda samoprocene, kojom zaposleni sami ocenjuju svoja dostignuća. Pored ovoga, koristi se i metoda skale ocene, kod koje se određenim rasponom ocena ocenjuju konkretne aktivnosti, ali i sistem rangiranja koji koristi poređenje zaposlenih.\nKoje su najčešće greške koje se javljaju prilikom procene učinka zaposlenih?\nBrojne su greške koje mogu nastati prilikom evaluacije zaposlenih. Razlozi zbog kojih greške nastaju su različiti, ali među najčešćim se mogu navesti – predrasude, zablude i karakteristike ličnosti onoga ko sprovodi procenu. Pristrasnost je takođe jedna od čestih grešaka, koja podrazumeva tendenciju strogosti ili bliskosti prema onome što se ocenjuje, na osnovu određenih kriterijuma – pola, godina, obrazovanja... Greška centralne tendencije odnosi se na propust kojim se većina osoba ocenjuje srednjom ocenom. Halo efekat ukazuje na tendenciju da se na osnovu jedne karakteristike odlične ocene pripišu i ostalim karakteristikama. Greška skorijeg događaja nastaje kada se zaposleni ocenjuje samo na osnovu nedavnih dostignuća, dok se greška pozicije odnosi na situaciju u kojoj zaposleni na višim hijerarhijskim pozicijama dobijaju bolje ocene od onih na nižim pozicijama. Čest slučaj jeste i poređenje zaposlenih, čime se takođe na negativan način utiče na objektivnost poređenja.\nModul 1 – Procena uspešnosti zaposlenih\nProcena uspešnosti zaposlenih – pojam i značaj\nFaze prilikom procene učinka zaposlenih\nAlati za procenu uspešnosti zaposlenih\nGreške prilikom procene uspešnosti zaposlenih


RTS :: Obeležavanje veka proboja Solunskog fronta u Bitolju i na Kajmakčalanu\nVesti Obeležavanje veka proboja Solunskog fronta u Bitolju i na Kajmakčalanu\npetak, 02. sep 2016, 12:30 -> 09:40\nObeležavanje veka proboja Solunskog fronta u Bitolju i na Kajmakčalanu\nCentralno državno obeležavanje 100. godišnjice proboja Solunskog fronta organizovano je 15. septembra u Bitolju, a 16. eptembra na Kajmakčalanu, na vrhu planine Nidže. Očekuje se da će prisustvovati predsednik Srbije Tomislav Nikolić i domaćin, predsednik Makedonije Đorđe Ivanov, kao i predstavnici diplomatskog kora iz zemalja saveznica u Prvom svetskom ratu.\nU sklopu obeležavanja velikog jubileja na visokom državnom novu, očekuje se da će predsednici Nikolić i Ivanov položiti vence na srpskom vojničkom groblju u Bitolju i ispred spomen kosturnice na Kajmakčalanu na 2521. metru nadmorske visine, gde počivaju zemni ostaci poginulih ratniika u teškim operacijama proboja Solunskog fronta 1916. godine.\nU toku su radovi po projektu Kajmakčalan, Konzervatorsko‒restauratorske sanacije objekata u spomeničkoj vojnoj celini koji su pripremili stručnjaci Republičkog zavoda za zaštitu spomenika kulture Srbije, arhitekta Aleksa Ciganović i istoričar Nenad Lajbenšpreger.\nRealizacija projekta, kako je najavljeno, trebalo bi da bude gotova do 10. septembra.\nMladi na stazi junaka\nOrganizacija Srbija za mlade, povodom 100 godina od jedne od najznačajnih bitaka srpske vojske, posle napuštanja otadžbine i povlačenja preko Albanije poziva na putovanje do Kajmakčalana.\nOsvajamo Kajmačalan, koji predstavlja večiti spomenik i Kapiju srpske slobode, da odamo počast divjunacima, koji su dali svoje živote za oslobođenje srpske države u Prvom svetskom ratu, navodi se u pozivu Organizacije Srbija za mlade.\nStruja ponovo stiže u dom porodice Savić


Ukidanje viza Ukrajincima — šarena laža - Sputnjik Srbija\n05:28 13 Jun 2021\n18:22 27.09.2016 Preuzmite kraći link\nVest je objavljena u ponedeljak, 26. septembra, na Porošenkov 51. rođendan.\n„Bolji rođendanski poklon nisam mogao da dobijem — Komitet Evropskog parlamenta za civilnu slobodu, pravdu i unutrašnje poslove podržao je uvođenje bezviznog režima za Ukrajince. To je važan korak ka konačnoj odluci, koju očekujemo u skorije vreme“, napisao je Porošenko na svom profilu na Fejsbuku.\nSada je to pitanje poslato u Evropski parlament na glasanje. Sednica bi trebalo da bude održana narednog meseca u Strazburu.\nMeđutim, kada će zaista Ukrajina dobiti bezvizni režim, u Evropskom parlamentu nisu mogli da kažu.\nNakon odobrenja Parlamenta, odluku prvo mora da razmotri radna grupa Saveta EU za vizna pitanja, a zatim i sam Savet EU.\nU julu ove godine, Evropska komisija je saopštila da je Ukrajina uspešno sprovela reforme i predložila da bezvizni režim bude uveden u oktobru. To je prognozirao i predstavnik Evropske komisije za pitanja proširenja Johanes Han.\n„U oktobru ta odluka treba da bude, nadam se, odobrena“, rekao je on.\nUkrajinski eksperti ne isključuju mogućnost da bi sve procedure mogle da budu završene do kraja godine, ali istovremeno ističu da Evropljani ne nude bezvizni režim kakav su Ukrajinci priželjkivali i da građani te zemlje od toga neće imati baš velike vajde.\nOni podsećaju da je Porošenkova retorika još od njegove predizborne kampanje, 2014. godine, bila zasnovana na uveravanju građana da će Evropa u rekordnom roku ukinuti vize Ukrajincima.\nAktuelne kijevske vlasti su tu temu koristile isključivo u svoje pi-ar svrhe. To će verovatno činiti i ubuduće.\nMeđutim, realnost je nešto drugo. Poslednje sociološke studije pokazuju da će, čak i ako vize budu ukinute, tu olakšicu moći da koristi tek 2-3 odsto stanovništva. Jer, Ukrajinci nemaju para za turistička putovanja po Evropi — oni se bore za goli život.\nNade građana, posebno onih iz zapadnih regiona Ukrajine, da će im dugo obećavani bezvizni režim doneti mogućnost i da rade (i zarade) u zemljama Evropske unije sada su se raspršile, jer bezvizni režim nije ulaznica za azil ili radna mesta u EU. On se odnosi isključivo na turistička putovanja do 90 dana.\nTako da se cela ta priča oko bezviznog režima, iz ugla ukrajinskih građana, može posmatrati kao ništa drugo nego — šarena laža.\nukidanje viza, EU, Petro Porošenko, Ukrajina


OD JUNA RADE ŠKOLE: Ovo su najvažniji datumi za đake | Ekspres.net\nOD JUNA RADE ŠKOLE: Ovo su najvažniji datumi za đake\nOn je za Blic najavio da od 1. juna kreću aktivnosti u srednjim školama: od popravljanja i zaključivanja ocena do velike mature, koja će trajati tri dana, od 4. do 6. juna. Ministar je najavio i raspored za osnovce.\n“Nastava se završava krajem maja i nastavljamo sa redovnim aktivnostima, uz poštovanje mera zaštite, dezinfekcije škola i prisustva malog broja učenika u istom prostoru i u isto vreme. U školu 1. 2. i 3. juna dolaze samo maturanti, i to su dani za zaključivanje ocena”, rekao je ministar za “Blic”.\nPročitajte još: Vučić – Očekujem našu veliku pobedu u ekonomiji\nNakon ocenjivanja naredna tri dana – 4, 5. i 6. jun – su rezervisani za polaganje velike mature, odnosno kako se to najčešće naziva za odbranu rada.\n“Maturanti koji su završili sve svoje obaveze imaju bitan datum 24. jun, kada je prijavljivanje za željeni fakultet. Kada je reč o aktivnostima u školama, sugestija Ministarstva će biti da profesori izdvoje što više vremena od osam časova ujutro do 20 časova, jer je cilj da što manje đaka bude u školi u isto vreme” – poručuje ministar.\nTags datumijunministarMladen Šarčevićškole\nŠARČEVIĆ: Vakcinišite prvake do 1. septembra, krajnja kazna je izuzeće iz porodice “NIJE DOZVOLJENO PRIKRIVANJE” Šarčević: Rok za prijavu vršnjačkog nasilja 24 sata “RAZUMEM STRAH ALI…” Šarčević: Sankcije za one koji na svoju ruku zatvaraju škole “OBJEKTI SPREMNI” Šarčević: Studenti od polovine maja u domovima


Kompanija Grave nekretnine, deo istoimenog austrijskog koncerna, želi da u Beogradu izgradi još jednu poslovnu zgradu i u nju uloži oko 30 miliona evra, izjavio je pomoćnik direktora Grave osiguranja u Srbiji Marko Mikić.\nOn je, međutim, naveo da ne veruje da će do kraja ove godine biti pronađena odgovarajuća lokacija i obezbeđene sve potrebne dozvole za gradnju, zbog nerealno visoke cene zemljišta i nerešenih svojinskih odnosa.\nMikić je ocenio da su veoma visoke cene zemljišta zasnovane na nerealnim očekivanjima da će trenutno stanje neravnoteže zbog male ponude i velike potražnje za poslovnim prostorom potrajati.\n„Mi već sada računamo da će najam biti 10,12 ili 15 evra po kvadratu, a ne 25 ili 50 evra, kao što je to sada, jer će se ta ravnozeže sigurno uspostaviti“, rekao je on i dodao da u kompaniji razmišljaju da ako ne nađu odgovarajući prostor u srpskoj prestonici, poslovnu zgradu naprave u nekom od većih gradova – Nišu ili Novom Sadu.\nKompanija Grave nekretnine u Srbiji prošle godine je završila gradnju poslovnog centra na Novom Beogradu, u koji je uloženo 32 miliona evra, a u 2007. je ostvarila dobit od 58,7 miliona dinara, za oko milion više nego u 2006. godini.\nGrave nekretnine u Srbiji deo je austrijske Grave grupe, koja posluje na 12 tržišta srednje i jugoistočne Evrope.\nNa Savskom platou biće milion kvadrata poslovnog prostoraOlimpijska arhitektura po kineskom receptu (tekst i video)Nacrt luksuznog „Plaza” hotela dobija prve obriseKula od 36 spratova uz „Hajat“MPC gradi za pola milijarde evraPoslovni centar na peščari\ndržavne subvencije more Elena Baturina hotel Jadran dizajnirani hotel Podgorica Crna Gora stambeno-poslovni ko nekretnine Hrvatska kuća sarajevo Beograd Dedinje brisbane


1327\tObjavljeno 30 jul 2021 Autor: Milkica Milojević\nSamo u posljednje tri godine JP ''Putevi Republike Srpske'' ostvarilo je dobit od skoro 100 miliona maraka. I dok milioni, koje su obezbijedili građani, leže na računima, putevi su puni rupa, a u Srpskoj se do nekih mjesta još uvijek putuje makadamom.\nKako je za Srpskainfo potvrđeno u ''Putevima RS'', ovo preduzeće je u 2018. godini ostvarilo prihode od 126,8 miliona KM i dobit 21,1 milion KM. U 2019. prihodi su iznosili 143,6 miliona KM, a dobit 44,2 milion KM. I prošla godina je bila uspješna, bar u finansijskom smislu. U 2020. ostvareni su prihodi u iznosu od 137,7 miliona KM, te dobit od 30,3 miliona KM.\n''Najznačajniji prihodi JP ''Putevi RS'' potiču iz naknade za puteve sadržane u maloprodajnoj cijeni derivata nafte i naknada koja se plaća pri registraciji motornih vozila'', pojašnjavaju u JP ''Putevi RS''.\nDakle, svaki put kada sipamo gorivo ili kada registrujemo automobil dio tog novca uplaćujemo na račune ''Puteva RS''. Sav taj novac izdvajamo, pojednostavljeno rečeno, da bismo imali pristojne puteve i bezbjedan saobraćaj.\nPrema Statutu JP ''Putevi RS'', ovo javno preduzeće je zaduženo za finansiranje, izgradnju, rekonstrukciju, održavanje i zaštitu magistralnih i regionalnih puteva, a takvih drumova u Srpskoj ima 4.132 kilometra.\nDakle, sve osim autoputeva, koji povezuju Banjaluku s Gradiškom i Dobojem, spada u mrežu puteva o kojima brinu ''Putevi RS''. U prevodu, kud god krenuli automobilom, bilo do susjednog grada ili prema moru, vozićemo se upravo tim putevima.\nKako je potvrđeno u JP ''Putevi RS'', na najopterećenijim magistralama koje prolaze kroz Banjaluku dnevno u prosjeku prođe oko 25.000 vozila. I na području Bijeljine, Prijedora, Doboja i Istočnog Sarajeva svakog dana putevima prođe na hiljade automobila.\n''Čim siđete sa autoputa, možete očekivati svašta: od udarnih rupa, do tankog, dotrajalog asfalta nagriženog odronima i klizištima. Recimo, kada se od Foče spuštate ka Tari treba imati konjske živce i mnogo vozačke vještine da izađete na kraj sa izazovima'', kaže Banjalučanin Nikola M, vozač sa 30 godina iskustva na drumovima širom regiona i Evrope.\n''Ključno je pitanje da li Javno preduzeće “Putevi RS” komunicira sa opštinama i gradovima, koje povezuju regionalni i magistralni putevi, i na kraju krajeva s građanima, ili su sami sebi svrha'', kaže ekonomista Zoran Pavlović.\n''Ako na računu ima novaca, a putevi su ovakvi kakvi jesu, onda je logično zaključiti da je na djelu samo jedan princip, koji kaže: ako posao, u ovom trenutku, ne može dobiti neka “dvorska” firma, bliska vlasti, neće ga dobiti niko'', objašnjava Pavlović.\nKao eklatantan primjer netransparentnosti navodi takozvane ''udarne rupe''.\n''Zar ne bi bilo logično da svaki vozač može uslikati udarnu rupu, tu fotografiju poslati “PutevimaRS” i odmah dobiti informaciju kada će ta rupa biti sanirana. I da taj problem bude otklonjen za dan-dva. Nije to prevelik zahtjev za javno preduzeće sa milionskom dobiti'', kaže Pavlović.\nKad su u pitanju ''udarne rupe'' i drugi problemi sa putevima, zbog kojih građani mogu oštetiti svoja vozila, iz JP ''Putevi RS'' odgovraju da u takvom slučaju vlasnik vozila ''treba da se obrati preduzeću koje održava putnu oblast na kojoj je oštećenje nastalo''.\nRevizori su, između ostalog, ustanovili da JP ''Putevi Srspke'', treba da unapredi planiranje, te jasnije definiše kriterijume za izbor izvođača poslova i projektanata.\n''Na primjer, u 2017. godini realizovano je manje od jedan odsto ukupno prikupljenih naknada koje se uplaćuju pri registraciji vozila'', navedeno je, između ostalog, u revizorskom izvještaju.\nGrađevinska sezona je, kako navode u JP ''Putevi RS'', u punom jeku, i trenutno se izvode radovi na devet lokacija.\nU toku je popravka puta Drinjača – Milići – Vlasenica, te puta Saračica – Čokorska polja u Banjaluci. Rehabilitacija je u toku i na Prijedorskoj petlji u Šargovcu kod Banjaluke, te na putu Modriča – Šešlije – Doboj i na dionici Podnovlje – Šešlije – Johovac – Rudanka.Grade se putevi Tedin Han – Križ, te novi regionalni put na Jahorini. U toku je i rekonstrukcija ''obične'' raskrsnice u kružni tok u Vlasenici, te rekonstrukcija regionalnog put Jezero – Šipovo. Rekonstruišu se i raskrsnica magistralnog puta, na dionici Ivanjska – Šargovac i lokalni put Zalužani – Dragočaj u okolini Banjaluke.\nOve poslove dobilo je šest firmi: ''MG Mind'' i njihova sestrinska firma ''Mrkonjićputevi'' iz Mrkonjić Grada, te ''Prijedorputevi'', ''Zvornikputevi'', kao i ''Kozaraputevi'' Banjaluka i ''Romanijaputevi'' Sokolac.\n''CRNE TAČKE'' NA LISTI ČEKANJA\nDa procedure za sanaciju puteva traju predugo svjedoči i činjenica da tri opasna mjesta, ili kako ih vozači zovu ''crne tačke'', koje su prve stavljene na listu prioriteta, već pet godina čekaju na sanaciju.\n''Radi se o krivini Tutnjevac na putu Banjaluka – Prnjavor, lokalitetu Piljagići na putu Prijedor – Banjaluka i krivini u Ljubogošta kod Pala, gdje godinama stradava najviše učesnika u saobraćaju'', navodi Milija Radović.


MiG 21 - Sputnjik Srbija\n07:09 24 Januar 2021\nMinistar odbrane Aleksandar Vulin, koji boravi u poseti Belorusiji, obišao je „558. avio remontni zavod“ u Baranovičima u kome se vrši generalni remont i modernizacija četiri aviona Vojske Srbije MiG-29 koje je Belorusija donirala Srbiji.\nZahtevi iz Zagreba — traže 500 tenkova i MiG-21\nU Beogradu će 13. septembra biti održan sastanak Međuresorne radne grupe za sprovođenje Aneksa A Sporazuma o sukcesiji.\nKolindu brine stanje hrvatskih borbenih aviona\nPredsednica Hrvatske i vrhovni komandant Oružanih snaga te zemlje Kolinda Grabar Kitarović danas je nenajavljeno obišla avione Hrvatskog ratnog zrakoplovstva (HRZ) i izrazila zabrinutost zbog stanja MiG-ova 21.\nJedan pilot oborenog sirijskog aviona preživeo\nJedan pilot oborenog sirijskog aviona MiG–21 poginuo je prilikom pokušaja da prizemlji oštećeni avion, dok se drugi pilot uspešno katapultirao i spustio na teritoriju koja je pod kontrolom sirijske vojske, saznaje Sputnjik iz vojnih izvora.\nVreme im ništa ne može: MiG–21 i MiG–23 u borbi protiv terorista\nSirijska armija nastavlja da vraća pod svoju kontrolu teritorije koje je zauzela Islamska država. Vojnici su oslobodili veliki magistralni put koji povezuje provinciju Homs i ekonomsku prestonicu zemlje Alep. Iz vazduha ofanzivu podržavaju ruska avijacija i sirijski avioni, koji ispunjavaju borbene zadatke bez obzira na starost od preko 50 godina.


- Priznanje Kosova kao nezavisne države gospodin Dodik nije prihvatio, glasali smo dva na prema jedan za tu odluku. Dodik je bio protiv i to će biti tema narednih sedmica. Za očekivati je da će Dodik tražiti sednicu NS RS i iznositi one teme gdje se povezuje Kosovo i RS. To je rizična priča koja može eskalirati u priču o secesiji i pretpostaljam da svi znate kuda bi to vodilo – istakao je Komšić.\n"BIH NEĆE PRIZNATI KOSOVO" Dodik: Glasaću protiv, uložiti veto i tražiti da se o tome izjasni skupština\nSada se očekuje da Dodik povuče pitanje vitalnog interesa i tačku o priznavanju Kosova uputi u NS RS, gde je već izvesno da će dobiti podršku.\nKada je u pitanju druga vanredna sednica na kojoj se glasalo o premeštanju ambasade BiH iz Tel Aviva u Jerusalem, Dodik je očekivano kao inicijator to podržao, dok su Komšić i Džaferović bili protiv.\n- Nismo to podržali naravno jer bi to bilo između ostalog protiv rezolucije UN i BiH je podržala tu rezoluciju. Znači da bi premeštanjem ambasade BiH prekršila tu istu rezoluciju. Onda zamislite kako se na to gleda u arapskim zemljama – rekao je Komšić.\nKada je u pitanju „Mali Šengen" Predsedništvo je podržalo odluku, ali da se dobro ispita kako je ta saradnja zamišljena. Naloženo je da Savet ministara analizira i izvesti Predsedništvo šta bi pridruživanje toj inicijativi značilo za BiH, kako korespondira s drugim inicijativama u regiji i slično, piše Klix.\nPredsedavajući Predsedništva BiH Šefik Džaferović rekao je da je pre rasprave o dve vanredne sednice Željko Komšić predlagao da se ne izjašnjavamo o nijednom od tih pitanja, ni premeštanju Ambasade u Izraelu ni o Kosovu.\n- Dodik se nije složio s tim. Glasali smo, Komšić i ja smo bili protiv toga da se Ambasada BiH iz Tel Aviva prebaci u Jerusalem. Mislim da je to ispravan potez jer je to u skladu s međunarodnim obavezama koje je preuzela BiH - rekao je Džaferović. On je naveo da su nakon toga održali sednicu po zahtevu Komšića.\n- Dodik je bio protiv nezavisnosti Kosova, a Komšić i ja smo bili za. Ide se u drugi krug glasanja, a ako bude odluka ista Dodik ima pravo pokretanja vitalnog nacionalnog interesa - dodao je on.\nKada je u pitanju redovna sednica na kojoj se govorilo o važnim pitanjima za BiH i njene građane Džaferović je rekao da je tema bila „Mali Šengen“.\n- Predsedništvo BiH je pozdravilo inicijativu ili proces koji već ide između Srbije, Severne Makedonije i Albanije. Zadužili smo Savet ministara BiH da napravi analizu svih sporazuma koje BiH ima sa EU i u regionu, da se napravi analiza šta to znači za BiH, koje su štete, koristi i eventualne opasnosti. Ta analiza će biti dostavljena u roku od 30 dana do danas. Dodik je predlagao da već danas pristupimo „Mini Šengenu“, ali to nismo usvojili već smo zatražili kompletnu analizu i to je na kraju jednoglasna odluka sva tri člana Predsedništva BiH – istakao je on.\nČlanovi Predsedništva BiH su raspravljali i o borbi protiv pandemije. Usvojena su dva zaključka, a govore o intenziviraju aktivnosti Saveta ministara BiH, posebno u zdravstvenom sektoru i na svim nivoima vlasti, posebno Koordinacionog tela pri Savetu ministara BiH.\nNa redovnoj sednici se razgovaralo i o temi provođenja Nacionalne strategije suprotstavljanja trgovine ljudima. Džaferović je rekao i da se raspravljalo i o 14 prioriteta iz Mišljenja Evropske komisije. Program reformi BiH je skinut s dnevnog reda jer nisu dostavljeni kompletni izveštaji svih ministarstava. Džaferović je rekao da su teme o prebacivanju ambasade u Izraelu i priznanje nezavisnosti Kosova zapravo populističke teme. Istakao je i da je Dodik danas tražio minutu šutnje preminulom Momčilo Krajišniku i da se o tome glasalo, i da do toga nije došlo.\n- Volio bih da u radu bude što manje ovakvih situacija, ali to su prava članova Predsedništva i treba raditi posao kako je to propisano poslovniko mi kako nalaže Ustav - zaključio je i dodao da ljudi u BiH dobro razumeju situaciju i da se ništa neće dogoditi.


Višković: Sutra u Kostajnicu stižu četiri kontejnera - Glas Srpske\nSrna 15.01.2021 13:25\nBANjALUKA - Predsjednik Vlade Republike Srpske Radovan Višković rekao je da će sutra za najugroženije kategorije poslije zemljotresa u Kostajnici biti dostavljena tri stambena kontejnera, nabavljena iz sredstava budžetske rezerve premijera, a jedan će donirati preduzeće koje ih proizvodi.\n- Nadam se da ćemo učiniti sve sa našim ljudima u lokalnoj zajednici u Kostajnici da putema alternativnog smještaja i svih drugih vidova pomoći obezbijedimo sve građane koji su imali štetu u ovom zemljotresu. Dobro je da nismo imali ljudskih žrtava i da je sve prošlo na materijalnoj šteti - dodao je Višković.\nOn je najavio da će sa lokalnom zajednicom biti pronađen adekvatan smještaj za sva ta lica, a pitanje njihovog trajnog smještaja rješavaće se u narednom periodu.\nVišković je podsjetio da je opština Kostajnica najviše stradala u Srpskoj usljed zemljotresa koji se dogodio u Hrvatskoj, u okolini Petrinje, prilikom čega je stradalao dosta stambene imovine građana, a Vlada Srpske je odmah uputila pomoć od 300.000 KM.\n- Vidim iz sredstava informisanja da je Savjet ministara izdvojio juče 100.000 KM, a da su načelnici/gradonačelnici iz reda SNSD-a imali sastanak pred Božić u Kostajnici i da su se i oni dogovorili da pomognu Kostajnici iz svojih budžeta, a na tom sastanku su i uputili apel Vladi da se uključi i pomogne u ovoj akciji - rekao je Višković.


Aktuelnosti, Strana 4 - Maja Vučković\n19. jun, Kalemegdan Ambasada Indije u Beogradu u saradnji sa Vladom Srbije i Kancelarijom Ujedinjenih nacija i ove godine će proslaviti Međunarodni dan joge (IDY) u subotu, 19. juna 2021. godine od 8 sati. Mesto održa... I još\nTreninzi u malim grupama Sportsko udruženje "Fit Land" ponovo radi po starom radnom vremenu i ustaljenom rasporedu vežbanja. Omogućena su grupna vežbanja joge, ali se zbog preporuka o socijalnoj distanci treninzi o... I još\nFit Land, 22. maj Brojna naučna istraživanja potvrđuju blagotvorno delovanje joga položaja, a prednosti joge za celokupno zdravlje su veće nego što se čini. Pokazalo se da redovno vežbanje s pravilnim izvođenjem ... I još\nPonedeljkom i utorkom od 17 do 21h Od danas, knjigu "Dar ethosa: Eseji o pravima životinja" možete da pozajmite na čitanje iz Infoteke – aktivističke biblioteke Omladinskog centra CK13 koja je otvorena sinoć, 9. mar... I još\nFit Land, 8. maj Bolovi u vratu i leđima su česta i neprijatna pojava koja pogađa veliki broj osoba današnjice, s obzirom da većina stanovništa obavlja poslove koji podrazumevaju dugo sedenje, rad ispred računara i dr... I još\n28. april, 18h, CK13 Promocija moje knjige "Dar ethosa: Eseji o pravima životnja" biće održana u sredu, 28. aprila od 18 sati u dvorištu Omladinskog centra CK13. Na promociji će govoriti urednica izdavačke ku... I još\nFit Land, ponedeljak i sreda od 21 sat U sportskom udruženju Fit Land – sport za sve koji se nalazi u novosadskom tržnom centru "Bistrica", Bulevar Slobodana Jovanovića 15, počeo novi ciklus kursa Moćne joge. Moćn... I još\nDecembarski broj U novom, decembarskom broju biltena Vege zajednice, koji je upravo objavljen, možete pročitati moj tekst pod nazivom "Odnos prema životinjama kao marker progresa savremenog društva", zatim prikaz moje... I još


'Apsurdno očekivati da Kurti ukine Specijalni sud'\nIzvor: B92, 28.Okt.2019, 21:55\n"Apsurdno očekivati da Kurti ukine Specijalni sud"\nPriština -- Učestalost poziva Specijalnog suda za ratne zločine terorističke OVK nad Srbima tokom sukoba na KiM, kao i najava hapšenja podigla je tenzije u Prištini.\nSve nade veterani sada polažu u novu vladu i Aljbina Kurtija, uvereni da će on, ako postane premijer, opozvati tu pravosudnu instituciju.\nPrema do sada objavljenim informacijama, Specijalni sud je u svojstvu >> Pročitaj celu vest na sajtu B92 << svedoka ili osumnjičenih već saslušao stotinak bivših pripadnika OVK, među kojima je i bivši kosovski premijer Ramuš Haradinaj. Očekuje se da će ukupan proj pozvanih biti oko 300 pripadnika bivše OVK.\nGashi kaže da Zakon o Specijalnom sudu u kosovskom parlamentu ne može biti opozvan, ali je dodao da bi poslanici mogli da pokušaju, samo pod uslovom da skupe vise od dve trećine poslaničkih glasova.\nKurti posle sastanka sa Ramom: Albanija se protivi razmeni teritorija\nKurti traži preispitivanje sva 33 sporazuma sa Srbijom - Đurić traži odgovor EU\nKurti: Ne poistovećujemo Crnogorce sa Jugoslavijom ili Srbijom\nKurti: Srbima na Kosovu treba isto što i Albancima VIDEO\nRTS: Gucati: Preko 200 poziva Specijalnog suda, među njima i civili\nRadio Televizija Vojvodine: Analitičari: Apsurdno očekivati da Kurti ukine Specijalni sud


Veća potrošnja struje u januaru, prosječan račun 46 evra – Borba\nProsječan januarski račun za struju za domaćinstva na nivou Crne Gore (ukoliko se izuzmu neočitana mjerna mjesta u objektima koji nijesu stalno nastanjeni) iznosi 47,62 evra, saopšteno je iz EPCG.\nDomaćinstva u Mojkovcu bilježe najnižu prosječnu potrošnju od 24,69 evra, dok je najveća prosječna potrošnja prethodnog mjeseca očitana u Tivtu gdje su domaćinstva u prosjeku potrošila električne energije u vrijednosti 62,95 evra. Račun vrijedan preko 150 eura dobiće 4,39 odsto potrošača, dok je potrošnja od 100 do 150 evra očitana kod 7,02 odsto kupaca.\nElektroprivreda Crne Gore priređuje nagradnu igru ZLATNI TIM – UHVATI RITAM, od 15. januara do 31.maja 2019. godine, za članove Zlatnog tima. Svi potrošači iz kategorije domaćinstva čije je stanje duga za utrošenu električnu energiju 31. januara bilo 0 evra, automatski su postali članovi Zlatnog tima. Članstvo u Zlatnom timu, pored učešća u nagradnoj igri, podrazumijeva i popust od 13 odsto na stavku Aktivna energija na računima za električnu energiju.\nVučić ugostio potpredsjednika Moldavije


RAIFFEISEN INVEST POKREĆE JOŠ JEDAN OTVORENI INVESTICIONI FOND "RAIFFEISEN WORLD"\nDruštvo za upravljanje investicionim fondovima Raiffeisen invest objavilo je javni poziv za upis i uplatu investicionih jedinica novog fonda rasta imovine "Raiffeisen World". Rok za upis i uplatu investicionih jedinica novog fonda, po ceni od 1.000 dinara po komadu, ističe 23. jula 2010. godine.\nRaiffeisen invest već upravlja fondom rasta imovine Raiffeisen akcije, koji uglavnom ulaže u akcije kompanija u okruženju, i fondom očuvanja vrednosti imovine Raiffeisen Cash.\nInvesticioni cilj fonda rasta imovine "Raiffeisen World" je ostvarivanje visokih prinosa u dugom roku investiranjem u akcije stranih izdavalaca sa fokusom na kompanije iz SAD, Evropske unije i Japana, navodi se u skraćenom prospektu fonda. Referentni indeks za poređenje ostvarenih rezultata i praćenje uspešnosti novog fonda biće MSCI World Index. Za vreme javnog poziva Društvo neće naplaćivati naknadu za kupovinu jedinica fonda "Raiffeisen World", kao i da do kraja godine neće naplaćivati naknadu za prelazak članova iz fonda Raiffeisen akcije u "Raiffeisen World". Ukoliko se za za vreme trajanja javnog poziva za "Raiffeisen World" ne prikupi 200.000 EUR u dinarskoj protivvrednosti, kastodi banka fonda će izvršiti povraćaj sredstava uplatiocima.\nNa domaćem tržištu radi 14 otvorenih investisticionih fondova od kojih sedam rasta imovine, tri balansirana i četiri očuvanja vrednosti imovine. Vrednost imovine svih 14 otvorenih investicionih fondova trenutno je nešto veća od milijardu dinara.


Adria Airways ukida let od Ljubljane do Beograda - Aviokarta.net\nVesti » Adria Airways ukida let od Ljubljane do Beograda\nAdria Airways ukida let od Ljubljane do Beograda\nSlovenačka nacionalna aviokompanija Adria Airways ukida let od Ljubljane do Beograda.\nPoslednji let na ovoj liniji će biti 5. februara. U poslednje vreme kompanija se suočava sa sve manjim brojem putnika na ovoj liniji, a posebno od kada je dobila konkurenciju.\nAir Serbia je uspostavila saobraćaj na istoj ruti od 10. decembra i to svakodnevnim letovima.\nPredstavnici Adria Airwaysa za Srbiju, OKI Air International negiraju informacije koje su se pojavile da je ukidanje ove linije privremeno i da je postignut kodšer sporazum sa Air Serbijom prema kome bi Adria postavila svoje oznake na letove srpskog prevoznika.\n"Nije postignut sporazum sa Air Serbijom što je Adria Airways želela. Iz ove kompanije su uputili Air Serbiji predlog za sastanak još pre nekoliko meseci, ali nisu dobili nikakav odgovor i do današnjeg dana nije postignut nikakav sporazum. Ideja je bila da se napravi neki sporazum poput onoga sa B&H Airlinesom na liniji za Sarajevo ili sa TAROM-om na liniji za Bukurešt", rekao je nam je Damir Hodžić, generalni menadžer predstavništva OKI Air International u Beogradu, koje zastupa Adriju za tržište Srbije.\n"Iz Adrije su nam pre tri dana poslali dopis da se linija ukida i da od 6. februara više neće biti letova", rekao je Hodžić.\nGeneralni direktor Adria Airwaysa, Mark Anžur je u specijalnoj izjavi za Aviokarta.net još u decembru prošle godine potvrdio da Adria razmatra da ugasi liniju prema Beogradu zbog najave ulaska Air Serbije na tu rutu.\nOn je za naš sajt rekao da prati dešavanja u vezi sa Air Serbijom i da misli da je partnerstvo sa Etihadom dobra stvar za nekadašnji Jat Airways. Takođe je naglasio da se nada da će nova Air Serbija i Adria Airways moći da nađu zajednički jezik i da se dogovore o saradnji na liniji Ljubljana – Beograd.\nAdria Airways je trenutno u veoma nezgodnom položaju zbog istrage Evropske komisije (EK) o državnoj finansijskoj pomoći koju je primila. Rešenje istrage EK se očekuje ovih dana, a ako bi ono bilo takvo da Adria mora da vrati primljenu pomoć to bi moglo da bude kobno za samu kompaniju. Radi se o oko 85 miliona evra primeljenih u periodu od 2007. do 2011. godine.\n"Mi sarađujemo sa Evropskom komisijom i obezbeđujemo sve potrebne dokumente. Ne očekujemo nepovoljno rešenje", rekao nam je Anžur na godišnjem sastanku izvršnih direktora Star Alliance.\nOn je potvrdio da kompanija priprema novu strategiju poslovanja i novi koncept i poslovnu politiku. "Radi se na tome da postanemo hibridna lowcost kompanija i naš fokus neće biti samo na tražištu Balkana".\nAdria je nedavno najavila otvaranja novih linija od Ljubljane prema Pragu, Varšavi, Londonu (Gatwick) i Kijevu kao i od Tirane prema Frankfurtu.


Objavljeno četvrtak, 30 April 2020 07:13\nNa području ZE-DO kantona javni red i mir je narušen u 72 slučajeva, bez povređenih lica.\nNa području ZE-DO kantona evidentirano je sedam saobraćajnih nezgoda, u dvije SN jedno lice smrtno stradalo,jedno lice zadobilo teške,a dva lica lakše tjelesne povrede .\nDana 30.04.2020.godine, u 14,45 sati, na putu M-17 u mjestu Liješnica, dogodila se saobraćajna nezgoda u kojoj su učestvovali pmv marke "Golf" reg.oznaka M38-J-168, kojim je upravljao B.I. (1969.) iz Žepča, koji je tom prilkom smrtno stradao i pmv marke "Audi" reg.oznaka T29-E-621, kojim je upravljao S.A.(1998.) iz Maglaja, koji je zadobio teške tjelesne povrede i njegov suvozač S. A. koji je zadobio lakše tjelesne povrede konstatovane u KB Zenica. Izvršen uviđaj od strane istražitelja PS Maglaj pod nadzorom dežurnog tužioca.\nDana 30.04.2020. godine, policijski službenici Uprave policije postupali su po naredbama i instruktivnim depešama MUP-a ZDK u vezi sa aktivnostima za pojavu korona virusa "COVID 19". Tom prilikom policijski službenici su izvršili obilazak lica koja se na osnovu Rješenja Federalne uprave za inspekcijske poslove, Higijensko epidemiološkog zavoda i Granične policije Bosne i Hercegovine nalaze u kućnoj izolaciji.\nDana 30.04.2020.godine, u 08,30 sati, putem telefona u PS Kakanj obratila se H.D.(1971.) i prijavila da je u mjestu Tršče-Subašići, od strane njenog muža H.A.(1964.) iz Tršča izvršen suicid vješanjem.Na lice mjesta upućena patrola policije ove PS koji su potvrdili navode prijave i obezbjedili lice mjesta. Od strane dežurnog mrtvozornika konstatovana smrt. Izvršen uviđaj od strane istražitelja PS Kakanj pod nadzorom dežurnog tužioca.Nakon izvršenog uviđaja tijelo preminulog predato porodici.


Ogromno interesovanje za predavanje našeg proslavljenog trenera (VIDEO) - Sportske vesti\nOgromno interesovanje za predavanje našeg proslavljenog trenera (VIDEO)\n12 Jan, 2018 by Dragan Panajotović\nJedan od najboljih i najtrofejnijih evropskih trenera, Svetislav Kari Pešić, održao je u četvrtak 11. januara predavanje na Fakultetu sporta i fizičkog vaspitanja u Nišu. U prepunom amfiteatru ove pedagoške ustanove Pešić je govorio na temu “Aktuelni momenat u svetskoj košarci”. Osim sjajnih stručnih analiza, posetioci su imali privilegiju i da čuju veliki broj anegdota iz prebogate karijere proslavljenog stručnjaka.\nFakultet sporta i fizičkog vaspitanja u Nišu ima lepu višegodišnju tradiciju dovođenja najvećih imena srpskog, ali i svetskog sporta, da drže predavanja studentima. Mladim ljudima kojima je sport životno opredeljenje ovakvi skupovi su od neprocenjivog značaja.\nOsim studenata, predavanju su prisustvovali i brojni košarkaški treneri, bivši i sadašnji košarkaši i košarkašice, kao i ogroman broj ljubitelja igre pod obručima kojima je privilegija da budu u direktnom kontaktu sa ovakvom sportskom veličinom.\nSvetislav Pešić je sa kadetskom i juniorskom reprezentaciom je osvojio evropsko zlato, sa juniorskom reprezentaciom u Bormiju čuvenu svetsku zlatnu medalju, a dve zlatne seniorske evropske medalje ima sa dve različite reprezentacije, Nemačkom i Jugoslavijom. Posebno mesto i najveću pažnju javnosti još uvek ima zlatna medalja sa seniorskom reprezentacijom Jugoslavije u Indijanopolisu 2002. godine. Takođe, osvajač je Kupa evropskih šampiona, Evrolige i Kupa Radivoja Koraća, kao i velikog broja nacionalnih prvenstava i kup takmičenja.\nPirot pobednik Memorijala „Milan Milošević Mica“ (VIDEO)\nPirot zabeležio prvu pobedu; Napredak i Konstantin poraženi\nKonstantin probio led, “pala Kolubara”, Šikman debitovao za Napredak\nDruga uzastopna pobeda Konstantina, Pirot tesno izgubio u Novom Pazaru


Rusija: Iran je odstupio od nuklearnog sporazuma, razlog je pritisak Amerike - Sputnjik Srbija\n21:04 11 April 2021\n17:03 05.01.2021 (osveženo 17:37 05.01.2021) Preuzmite kraći link\n„Ovo pitanje nema nikakve veze sa tim da li Iran poštuje svoje obaveze prema Sporazumu o sveobuhvatnim garancijama i Sporazumu o neširenju nuklearnog oružja. Sa te tačke gledišta, nema pretenzija prema iranskoj strani. Sav materijal koji se obogaćuje do 20 odsto je pod kontrolom Međunarodne agencije za nuklearnu energiju. Agencija ne beleži njegovu upotrebu u neprijavljene svrhe, koje bi protivrečile Sporazumu o neširenju nuklearnog oružja. Istovremeno, obnavljanje procesa obogaćivanja uranijuma do 20 odsto je odstupanje od dogovora iz Zajedničkog sveobuhvatnog akcionog plana za rešavanje problema oko iranskog nuklearnog programa“, izjavila je Zaharova.\nPrema njenim rečima, razlog zbog koga se Iran odlučio da obogaćuje uranijum na objektu Fordo je pritisak SAD.\n„Poslednjih godina međunarodna zajednica je stekla jasan utisak da su osnovni uzrok takvih odstupanja sistematska gruba kršenja međunarodnih obaveza od strane SAD, koje uprkos članu 25 Ustava UN ne poštuju rezoluciju Saveta bezbednosti UN 2231 i svesno ometaju druge države u realizaciji iste“, istakla je Zaharova.\nOna je podsetila da je projekat Zajedničkog sveobuhvatnog akcionog plana za prenamenu objekta Fordo na proizvodnju stabilnih izotopa odavno na meti sankcija Vašingtona, što je apsolutno neprihvatljivo.\nZaharova je takođe istakla da Moskva ceni izjave iranske strane o tome da su spremni da se vrate potpunoj realizaciji dogovora u okviru Zajedničkog sveobuhvatnog akcionog plana, uzimajući u obzir poštovanje ravnoteže interesa.\nPrema rečima Zaharove, postupci Irana takođe su od „fundamentalnog značaja za nastavak rada na prenameni objekta u Fordu, što je sastavni deo nuklearnog sporazuma“.\n„Međutim, zadatak za stvaranje uslova za održivu realizaciju sveobuhvatnih sporazuma značajno je zakomplikovan“, napomenula je diplomata.\nOna je takođe ukazala da je tokom sastanka ministara 21. decembra Rusija više puta isticala da su „recepti za normalizaciju oko Zajedničkog sveobuhvatnog akcionog plana sadržani u njemu samom“ i podrazumevaju da dogovore dosledno primenjuju sve zemlje koje su ih formulisale i potpisale.\n„Sve zemlje-potpisnice Zajedničkog sveobuhvatnog akcionog plana, uključujući i Iran, govorile su da je neophodno da se uhvate u koštac sa preostalim izazovima u sprovođenju akcionog plana, insistirajući na tome da SAD odmah odustanu od politike potkopavanja i da poštuju obaveze koje proizilaze iz rezolucije SB UN 2231 bez ikakvih preduslova“, dodala je ona.\nZaharova je istakla da, kada se to dogodi, Teheran treba da bude spreman da uzvrati.\nAmerika raširila sankcioni spisak\nAmerika je na sankcioni spisak za Iran uvrstila 16 preduzeća, a većina od njih se dovodi u vezu sa proizvodnjom čelika, saopštilo je američko Ministarstvo finansija.\nNa spisku se nalazi 13 iranskih preduzeća, kao i po jedna organizacije iz Nemačke, Velike Britanije i Kine.\nAmerika je takođe uvela sankcije protiv jednog državljanina Irana.\nRanije je zvanični predstavnik iranske Vlade Ali Rabija saopštio da je Iran pokrenuo proces obogaćivanja uranijuma na nuklearnom objektu Fordo na nivou od 20 odsto. Međunarodna agencija za atomsku energiju (IAEA) potvrdila je u izveštaju dostavljenom zemljama članicama da je u Iranu pokrenut viši nivo procesa obogaćivanja uranijuma od dosadašnjeg koji se odvijao u okvirima sporazuma sa svetskim silama iz 2015. godine, izjavio je iranski ambasador pri ovoj agenciji UN Kazim Garibabadi.\nIran aktivira nuklearnu delatnost: Počinje aktivno obogaćivanje uranijuma\nRusija, Iran, obogaćivanje uranijuma\n20:58 Partizan zaboravio poraz od Zvezde i osvetio se Nišlijama\n20:50 Odlazak Remzija Klarka – tužioca koji je sakupio dokaze protiv Amerike i NATO za agresiju na SRJ\n20:44 Izraelski radio: Mosad izveo sajber napad na Iran\n20:43 Veliki sukob u Donbasu: Američki način da se „pobedi“ i zaboravi pandemija\n20:40 Nije koristio budilnik, umalo ga ubio ris, ličio na Kastra: Detalji iz života Gagarina


Dan primirja u 1. Svetskom ratu | Dunav Televizija\nNaslovna Vesti Najvažnije Dan primirja u 1. Svetskom ratu\nSrbiji i svetu se obeležava Dan primirja, u znak sećanja na 11. novembar 1918. godine, kada su sile Antante potpisale primirje sa Nemačkom i time okončale Prvi svetski rat.\nBroj žrtava u Prvom svetskom ratu, prema istorijskim podacima, premašio je 15 miliona ljudi, od kojih je oko devet miliona vojnih žrtava, dok je 22 miliona ranjenih.\n“Republika Srbija se sa ponosom i pijetetom seća stotina hiljada civila i ratnika, nevino i junački postradalih u borbama za odbranu i oslobođenje domovine tokom četiri ratne godine”, saopštilo je Ministarstvo.\nCentralna državna ceremonija kod Spomen-kosturnice branilaca Beograda u Prvom svetskom ratu čin je odavanja počasti svim pripadnicima oružanih snaga i civilima, nevino nastradalim tokom Prvog svetskog rata. Ona se svrstava u red najznačajnijih ceremonija koje se toga dana u isto vreme, u svim glavnim gradovima državama-pobednicama u Prvom svetskom ratu, održava u čast godišnjice velikog istorijskog događaja.\nPrethodni tekstMinistar Udovičić čestitao odbranu titule prvaka sveta para atletičaru Željku Dimitrijeviću\nSledeći tekstKumanovo novi pobratim Novog Sada


Šarčević je naglasio da će nastava ostati onlajn do kraja školske godine.\n- Nemamo potrebe da nekog izlažemo masovnom okupljanju u učionicama i amfiteatrima, istakao je ministar.\n- Imamo izglede da sve uradimo do kraja maja. Osmi razred i četvrti razred srednje škole ranije u maju, krajem maja, dok se predavanja na fakultetima završavaju sredinom maja - naveo je Šarčević.\nTada će škole biti prazne, ukazao je Šarčević i istakao da će moći da se izvede da u učionici bude i pet učenika, ako bude potrebno zbog mera zaštite od korona virusa.\nRekao je da mala matura još uvek ne može da se održi potpuno onlajn, i da će to moći možda za godinu i po, dve.\nKada su u pitanju nadareni učenici, kojih je više od 8.000, ministar je rekao da se ni od čega ne odustaje i da će za njih testiranje biti održano oko sredine ili prve polovine juna – kako bi učenici koji ne uspeju mogli da polažu malu maturu sa ostalim đacima kasnije tog meseca.\nVaučer umesto odlaska na ekskurziju\nEkskurzija neće biti do kraja leta, iako neke već uplaćene, rekao je Šarčević i dodao da se sa Jutom i Ministarstvom trgovine i turizma radi na rešenju.\n- Jedan od predloga je da se to pretvori u vaučer koji porodica može da koristi za neko letovanje ili da se prebaci za neku buduću ekskurziju - naveo je ministar.


Magla u zapadnim krajevima - Trebevic.net\nMagla u zapadnim krajevima\nProhodnost većine puteva u Republici Srpskoj i Federaciji BiH je zadovoljavajuća, a u zapadnim i sjeverozapadnim krajevima magla u jutarnjim časovima smanjuje vidljivost duž riječnih tokova i u višim predjelima, pa vozačima iz Auto-moto saveza Republike Srpske skreću pažnju na oprezniju vožnju.\nNa putevima na kojima se izvode radovi privremena saobraćajna signalizacija reguliše saobraćaj.\nNa dionici Banjaluka – Stari Majdan biće izmijenjen režim u odvijanju saobraćaja zbog radova na vodovodnoj i mreži za prikupljanje otpadnih voda.\nNa relaciji međuentitetska linija Lapišnica – međuentitetska linija Novo Goražde kretaće se prevoz vangabaritnog tereta, pa vozače iz AMS mole da opreznije voze i da poštuju uputstva lica iz pratnje.\nVangabaritni teret od danas će se kretati i na relaciji granični prelaz Brod – međuentitetska linija Karuše, a od sutra na relaciji međuentitetska linija Karuše – granični prelaz Brod.\nNa relacijama puteva međuentitetska linija Stanić Rijeka – Šamac, međuentitetska linija Banj Brdo – Bijeljina – Rača i međuentitetska linija Stanić Rijeka – međuentitetska linija Karuše kretaće se vanredni prevoz i vozačima je upućena molba za oprezniju vožnju i da poštuju uputstva lica iz pratnje.\nNa regionalnom putu Ukrina – Klupe, u mjestu Šnjegotina u toku su radovi na putu i drugom mostu, zbog čega se saobraćaj odvija naizmjenično jednom trakom.\nZbog izvođenja deminerskih radova na dionici magistralnog puta Brod – Odžak u mjestu Klakar Donji u vremenu od 8.15 do 15.05 časova povremene su obustave saobraćaje, u intervalima 30 minuta obustave i 10 minuta propuštanja saobraćaja.\nZbog radova na raskrsnici na spoju auto-puta Banjaluka – Doboj i magistralnog puta Јohovac – Rudanka izmijenjen je režim odvijanja saobraćaja tom magistralnom putu, kao i na dionici Modriča jedan – Vukosavlje /Јakeš/ – Podnovlje – Šešlije – Јohovac -Rudanka – Doboj – granica Republike Srpske/FBiH /Karuše/.\nNa području FBiH saobraćaj je zbog radova obustavljen u tunelu “Ormanica” na magistralnom putu Srebrenik – Orašje i u tunelu “Vinac” na magistralnom putu\nZbog radova na mostu u mjestu Reljevo na magistralnom putu Јošanica – Stup saobraćaj je obustavljen i preusmjeren na alternativne pravce.\nRadovi na sanaciji mostova u toku su i na dionicama Srebrenik – Šićki Brod preko rijeke Tinje i u mjestu Drenik, Olovo – Semizovac preko rijeke Ljubine, na ulazu u Јajce, te na petlji Blatuša kod Zenice.\nZbog radova u Crnoj Gori obustavljen je saobraćaj na graničnom prelazu Deleuša – Vraćenovići. Za vrijeme obustave saobraćaj je preusmjeren na druge granične prelaze.


Održane online implementacione radionice za korisnike bespovratnih sredstava u okviru grant šeme “Aktivnosti osposobljavanja za deficitarna zanimanja i za jačanje zapošljivosti RE populacije” – Joint EU\nHome / Aktuelnosti / Održane online implementacione radionice za korisnike bespovratnih sredstava u okviru grant šeme “Aktivnosti osposobljavanja za deficitarna zanimanja i za jačanje zapošljivosti RE populacije”\nU cilju pružanja kontinuirane podrške korisnicima grant sredstava u okviru grant šeme „ Aktivnosti osposobljavanja za deficitarna zanimanja i za jačanje zapošljivosti RE populacije”, a povodom poštovanja aktuelnih mjera u vezi sa pandemijom COVID-19, Ministarstvo rada i socijalnog staranja (Direkcija za programiranje i implementaciju EU fondova) je u saradnji sa u saradnji sa konzorcijumom konsultantskih firmi Alternative Consulting, Expertise Advisors i International Consulting Expertise (ICE) 14. i 15. aprila 2020 godine organizovalo online implementacionione radionice.\nOnline implementacione radionice su imale za cilj da prezentuju i podrže grant korisnike prilikom pripreme i realizacije javnih nabavki u okviru svojih projekata. Na radionici je predstavljen Vodič za implementaciju grant projekata tj. pratećih alatki (tools) u dijelu sekundarnih nabavki po tipovima ugovora, ugovaranje po pojednostavljenoj proceduri, rokove, budžet, principe nabavke, korake, kao i dokumentacija koja je potrebna prilikom sprovođenja procedure javnih nabavki.\nPomenute radionice organizovane su u okviru projekta „Tehnička pomoć Operativnoj strukturi za Sektorski operativni program za zapošljavanje, obrazovanje i socijalnu politiku“ koji omogućava korisnicima direktnu ekspertsku podršku u izgradnji njihovih kapaciteta za efikasno sprovođenje projekata koji se realizuju u okviru pomenute grant šeme.\nTakođe, napominjemo da je korisnicima svakodnevno na raspolaganju platforma help-desk koja se nalazi na zvaničnom sajtu Programa www.eesp.me.


01:04: PM utorak 27 jula, 2021\nPosted on 20. jula 2021. at 22. jula 2021. by Nada Gudurić\nČlanovi Gradskog veća usvojili su predlog Odluke o usvajanju projekta Javno-privatnog partnerstva za izgradnju, finansiranje i održavanje toplane na biomasu. Izbor privatnog partnera vršiće JP za Stambene usluge koje vrši naplatu naknade za isporučeno grejanje i koje će obezbediti sredstva za sprovođenje javno privatnog partnerstva.\nJavno privatno partnerstvo prošlo je Vladinu komisiju i ono što nas čeka je usvajanje na Skupštini grada, potpisivanje Ugovora i u novembru će se početi sa izgradnjom nove Toplane. Idemo ka tome da kada nova Toplana počne sa radom da se uvede novi način obračuna, po kalorimetru, po isporučenoj jedinici toplotne energije, a sve u cilju da cena grejanja pada rekao je Aleksandar Milikić, gradonačelnik Bora.\nOn je rekao da je JP za Stambene usluge Bor sprovelo Javni poziv i kreditno se zadužilo 300 miliona dinara za nabavku energenata za predstojeću grejnu sezonu, i da je ovo poslednji kredit koji je podignut zbog Toplane.\nIzmeđu ostalog na sednici Gradskog veća usvojen je i početni likvidacioni izveštaj apoteke Bor nakon potraživanja od strane poverioca, odluka o zakupu lokacije za postavljanje kioska, kao i odluka o pokretanju postupka otuđenja gradskog zemljišta putem javnog nadmetanja.\nO svemu ovome odbornici će odlučivati na narednoj sednici Skupštine grada koja je zakazana za utorak, 27. jul.


U Palama počela masovna imunizacija građana - FILTER\nU Palama počela masovna imunizacija građana\nJZU Dom zdravlja „Pale“ u četvrtak je započeo proces masovne imunizacije građana, gdje je prvenstveno izvršena revakcinacija, a potom nastavljena masovna imunizacija vakcinama „Astra zeneka“, „Fajzer“, „Sputnjik“, „Sinovak“ i „Sinofarm“.\nDirektor ove zdravstvene ustanove Ivan Šarac rekao je da se uskoro očekuje i revakcinacija građana vakcinom ruskog proizvođača „Sputnjik 2“.\n„Želim da obavijestim građane da se radi na tome da dođe i `Sputnjik 2`, još uvijek ne znamo tačan datum, ali to će uskoro biti riješeno. Čim dobijemo vakcinu, građani će biti pozvani na revakcinaciju“, dodao je Šarac.\nDirektor paljanskog Doma zdravlja obišao je danas vakcinalni punkt koji će svake subote raditi u periodu od 09.00 do 15.00, po potrebi i do 17.00 časova, a na kome će građani svih starosnih kategorija moći da prime vakcinu bez prethodnog zakazivanja.\n„To će biti praksa svake subote, sve dok ne završimo proces masovne vakcinacije. Pored toga, timovi porodične medicine svakodnevno će vršiti vakcinaciju. Ovom prilikom, želim da pozovem sve građane da se prijave timovima porodične medicine da bi preko njih mogli doći na vakcinalni punkt radnim danima, a oni koji su u tom momentu bili zauzeti i slčno, mogu doći na vakcinaciju svake subote u navedenom terminu, bez obzira na starosnu dob i bez prethodnog zakazivanja termina“, naglasio je Šarac.\nOn je rekao da je proces masovne imunizacije započeo nakon sastanka sa resornim ministrom Alenom Šeranićem i direktorom Instituta za javno zdravstvo Republike Srpske Branislavom Zeljkovićem, te apelovao na građane da se prijave za proces masovne imunizacije u što većem broju, kako bi zaštitili sebe i druge od najavljenog novog talasa i delta soja virusa korona.\n„Ovom prilikom želim da pozdravim građane i da ih pozovem da dođu da se vakcinišu. Vidjeli smo šta se sve dešavalo u periodu iza nas, bilo je tu i smrtnih slučajeva, a da nam se to ne bi ponovilo, potrebno je da izvršimo masovnu vakcinaciju i spremno dočekamo novi talas pandemije“, rekao je direktor Doma zdravlja „Pale“.\nNa vakcinalnim punktovima u paljanskom Domu zdravlja zabilježen je veliki odziv građana, koji navode da su odlučili da prime vakcinu kako bi zaštitili i sebe i druge.\n„Primio sam vakcinu `Sputnjik`, a vakcinisaće se i moji sin i žena, kao i komplegtna familija. Pozivam i druge građane da se vakcinišu, da bismo zaštitili i sebe i druge ljude oko sebe“, rekao je Samojko Borovčanin.\nTimovi porodične medicine JZU Dom zdravlja „Pale“ završavaju proces imunizacije građana starijih od 65 godina, a uskoro će imunizacija svakodnevno biti dostupna i licima mlađim od 65 godina, zbog čega je potrebno da na vrijeme zakažu svoj termina kod porodičnih ljekara.\nU paljanskom Domu zdravlja juče je obavljena imunizacija 300 građana, od čega 150 vakcinom „Astra zeneka“ i 150 vakcinom „Fajzer“, a danas je u toku imunizacija vakcinama „Sputnjik“, „Sinovak“ i „Sinofarm“.\nTags: Dom zdravlja Pale ivan šarac Opština Pale\nPrethodna Podgrab: Preporučuje se preventivno prokuhavanje vode\nSledeća “Maraton dva grada” u nedjelju ponovo u Istočnom Sarajevu i Sarajevu


American Airlines najavio otkaz za 13.000 zaposlenih – The PRESTIGE\nAviokompanija American Airlines, pogođena smanjenjem aviosaobraćaja zbog pandemije COVID-19, upozorila je da bi mogla otpustiti do 13.000 zaposlenih ako se situacija ne poboljša i ako se ne produži državna pomoć koja traje do 1. aprila.\n“Radićemo sa sindikalnim vođama da učinimo šta možemo kako bi ublažili uticaj na zaposlene”, rekli su šefovi kompanije u pismu upućenom zaposlenima, u koje je AFP imao uvid.\nNaveli su da se vakcina protiv COVID-19 ne distribuira brzo koliko su mislili i da je smanjena tražnja zbog novih restrikcija na putovanja u kojima se za putnike traži negativan test na virus, prenosi Beta.\nU poruci, koju su potpisali generalni direktor kompanije Doug Parker i direktor operacija Robert Isom, navodi se da, na osnovu sadašnje tražnje, izgleda da ljetos neće letjeti kao što je očekivano.\nI United Airlines najavio otpuštanja\nGrupa će u petak početi slati obavještenja o otpuštanju 13.000 zaposlenih.\nDruga američka aviokompanija United Airlines je u tom istom smislu poslala obvještenje prošlog petka o otpuštanju 14.000 zaposlenih.\nTo ne mora da znači da će svi oni definitivno otići.\nUnited Airlines je u julu prošle godine upozorio 36.000 zaposlenih da bi mogli biti otpušteni, ali je na kraju otišlo “samo” 13.000 djelatnika u oktobru prošle godine, kada je istekla državna pomoć.


pink.rs | Vesić za Pink: Novi budžet Beograda biće najveći u njegovoj istoriji, a na njegovom planiranju su mogli da učestvuju i građani! (VIDEO)\nPrvi put su i građani učestvovali u planirnaju budžeta, a čak je par stotina inicijativa na predlog građana usvojila Skupština grada Beograda, i uvrstila ih u plan budžeta za narednu godinu koji je donet u oktobru, rekao je zamenik gradonačelnika Breograda Goran Vesić.\nVesić je rekao za Pink da će novi budžet Beograda biti najveći u njegovoj istoriji, ali da je budžet zapravo specifičan zbog toga što će ovo biti prvi budžet grada na čijem planiranju su mogli da učestvuju građani.\n- Vrednost budžeta će biti malo više od 143 milijarde dinara ili oko milijardu i 200 miliona evra. Budžet je završen onako kako zakon kaže - do 15. oktobra, i to je prvi put u istoriji grada da je tako rano urađen budžet - rekao je Vesić i dodao da je stiglo više od tri hiljade predloga građana za izmene i dopune budžeta.\nKako je on rekao, nekoliko stotina predloga je uvršteno u budžet, a neki su već bili uvršteni u plan grada, dok je za neke neophodno uraditi projekat.\n- Procentualno je najviše predloga bilo iz domena komunalne infrastrukture - oko 30 odsto - naveo je Vesić, i dodao da će se 2021. godine raditi novi most na Adi Huji,\n- Nemojte zaborabviti da je prosečna plata u Beogradu 2013. godine bila 465 evra, do kraja godine biće skoro 600 evra - ukazao je Vesić.\nOn je pritom dodao da će vozni park beogradsog GSP-a biti osvežen, a Beograd će kako kaže, dobiti nova vozila, a na taj način se približavamo evropskim standarima, te da je neophodno da građani koji goriste ovaj vid javnog prevoza redovno kupuju karte.


Beta 29. septembra 2015. 12:05\nBonitetska kuća „Dan i Bredstrit“ (DiB) saopštila je danas da Srbiju i dalje svrstava u zemlje s visokim rizikom poslovanja, uz ocenu da su izgledi srpske ekonomije bolji nakon porasta bruto domaćeg proizvoda (BDP) u drugom kvartalu ove godine za 0,9 odsto.\nKako se navodi, to nije odlična stopa za privredu u razvoju koja je na pragu Evropske unije , ali je znatno bolji učinak od očekivanog s početka godine imajući u vidu vladine opsežne rezove u potrošnji osmišljene da dovedu srpske javne finansije pod kontrolu.\nU regionu i dalje najveći rejting imaju Slovenija i Hrvatska (DB3), za njima slede Bugarska, Mađarska, Rumunija, Albanija i Makedonija. Srbija i Grčka pripadaju grupi zemalja sa visokim rizikom (DB5) dok niži rejting od Srbije u regionu ima Bosna i Hercegovina (DB6).\nSrpskom izvozu pogoduje oporavak potražnje u pojedinim delovima EU (naročito u Nemačkoj i Rumuniji), kao i pad vrednosti dinara, što čini srpski izvoz konkurentnijim izvan evrozone, dok, s druge strane, rast uvoza, koji je uslovljen porastom investicija, ograničava pozitivan uticaj neto izvoza, navodi „Dan i Bredstrit“.\nPotrošnja vlade se nije smanjila koliko se očekivalo, ali bez obzira na razlog loš je signal za javne finansije i rast privrede na duži rok, navodi se u saopštenju kuće „Dan i Bredstrit“.\nPrema toj bonitetskoj kući, poslovno okruženje u Srbiji je unapređeno nakon odluke Skupštine Grada Beograda krajem jula da se uspostavi slobodna ekonomska zona u prigradskim opštinama Obrenovcu i Krnjači.


EU protiv sankcija trećih zemalja prema evropskim kompanijama – ASinfo Portal\nEU protiv sankcija trećih zemalja prema evropskim kompanijama\n18.07.2020. / 11:51\nBRISEL, EU protivi se upotrebi sankcija trećih zemalja prema evropskim kompanijama koje obavljaju legitimne poslove, rekao je potpredsjednik Evropske komisije Žozep Borelj.\nBorelj je to rekao osvrćući se na praksu administracije američkog predsjednika Donalda Trampa koja uključuje prijetnje ili korištenje sankcija protiv Irana, Kube, Međunarodnog krivičnog suda i odnedavno protiv “Sjevernog toka 2” i “Turskog toka”.\nProjekt gasovoda “Sjeverni tok 2” već dugo se suočava sa kritikama SAD, jer je Trampova administracija zaprijetila da će sankcijama pritisnuti kompanije koje su uključene u njegovu proizvodnju.\nUpozorenja iz Bijele kuće njemački poslovni sektor smatra miješanjem u energetski suverenitet EU, javlja “Sputnjik”.\n“Štaviše, EU smatra da je ekstrateritorijalna primjena sankcija suprotna međunarodnom pravu. Evropske politike treba da se definišu ovdje u Evropi, a ne u trećim zemljama“, rekao je Borelj.\nBorelj je izrazio zabrinutost zbog “sve veće upotrebe sankcija ili prijetnje sankcijama” od Trumpove administracije prema evropskim kompanijama i interesima, posebno se osvrnuvši na projekat “Sjeverni tok 2”, koji predviđa cjevovod koji će prenositi ruski prirodni gas u Evropu.\nNedavno su zvaničnici Trumpove administracije najavili planove za stavljanje kompanija koje rade na “Sjevernom toku 2” na listu projekata koje će SAD sankcionisati.\nBorelj je naglasio važnost koordinacije ciljanih sankcija sa partnerima u oblastima u kojima postoje zajednički ciljevi spoljne i bezbjednosne politike.\n“Vidjeli smo mnogo pozitivnih primjera toga i nastavićemo sa koordinacijom tamo gdje možemo. Tamo gdje postoje razlike u politici, EU je uvijek otvorena za dijalog. Ali, to se ne može dogoditi ako imate prijetnje sankcijama”, rekao je Borelj.\nProjekat “Sjeverni tok 2” prvi se put suočio sa američkim sankcijama u decembru 2019, kada ih je Bijela kuća nametnula kompanijama uključenim u projekat, zbog čega je istupila švajcarska kompanija koja je postavljala cijevi za gasovod.\nProšlog mjeseca grupa američkih senatora najavila je nove sankcije protiv “Sjevernog toka 2” i kompanija koje rade na tom projektu. Taj korak je u NJemačkoj naišao na osudu, a kancelar Angela Merkel osudila je ekstrateritorijalne sankcije kao protivzakonite.\nRuski ministar energetike Aleksandar Novak opisao je sankcije kao uplitanje treće strane u poslove nezavisnih i suverenih država.\nAmerički državni sekretar Majkle Pompeo najavio je 15. jula sankcionisanje kompanija koje rade na projektu “Sjeverni tok 2” u skladu sa Zakonom o suprotstavljanju američkim suparnicima kroz sankcije /CAATSA/. Tu odluku osudile su njemačke kompanije kao “miješanje u energetski suverenitet Evropske unije”.\nPortparol ruskog Ministarstva spoljnih poslova Marija Zaharova navela je da SAD nemaju druge argumente na međunarodnoj sceni osim sankcija. Srna\nTagovi: evropska unijaevropske kompanije\nAmerički naftovod nastavio rad nakon hakerskog napada\nVeliki investirori najavili odlazak sa hrvatskog tržišta\nHrvatska privredna komora otpušta 30 odsto zaposlenih


Prinudno sletanje zbog bolesti putnika - smatsa\nPočetna Mediji Prinudno sletanje zbog bolesti putnika\nSMATSA još jednom pokazala profesionalnost u uspešnom rešavanju vanrednih situacija, jer je za najkraće vreme omogućila hitno sletanje ne ugrožavajući bezbednost ostalih vazduhoplova.\nNa beogradski aerodrom “Nikola Tesla” danas je prinudno sleteo danski avion kompanije Jet Time Boing 737-300, jer je putnik tokom leta dobio napad epilepsije. Putnik kome je pozlilo tokom leta je Danac S.P. (62).\nPo hitnoj i uvežbanoj proceduri avion je bezbedno sleteo u Beograd u 14 časova, putnik je pregledan i kolima Hitne pomoći prebačen u Urgentni centar, gde je zbrinut i potom u svesnom stanju prebačen u Neurološku ambulantu, gde je zadržan zbog daljih analiza. Vazduhoplov bio na putu iz Turske za Dansku i tokom preleta Srbije kapetan zatražio dozvolu za prinudno sletanje najkraćim putem. Brzom intervencijom kontrolora letenja SMATSA iz vazdušnog prostora, u kome je u tom trenutku bilo 109 putničkih aviona, preusmeren je ostali saobraćaj kako bi vazduhoplov dobio dozvolu i navođenje za proiritetno sletanje, jer je putnik bio bez svesti.\nSMATSA je još jednom pokazala profesionalnost u uspešnom rešavanju vanrednih situacija aviona koji preleću region Jugoistične Evrope, jer je za najkraće vreme omogućila hitno sletanje ne ugrožavajući bezbednost ostalih vazduhoplova i ne produžavajući njihovo vreme putovanja.\nPrema oceni EUROCONTROL, SMATSA je na drugom mestu po kriterijumu bezbednosti u Evropi, a kontroliše vazdušni prostor u Srbiji, Crnoj Gori, delu međunarodnih voda u Južnom Jadranu i 55 odsto gornjeg vazdušnog prostora Bosne i Hercegovine.\nPrethodnaBlic: iz Vršca izašlo 2000 pilota za ceo svet\nSledećaPredstavnici kompanije ETIHAD posetili SAA


Gastarbajteri s oružjem: Plaćenici iz Srbije se bore od Iraka do Sirije – Net.hr\nGastarbajteri s oružjem: Plaćenici iz Srbije se bore od Iraka do Sirije\nAutor: Stjepan Balent 13:54 19.10.2013\nUmešani u sukobe na Bliskom istoku\nOdlazak srpskih državljana da ratuju po svetu, a posebno u islamskim zemljama, postaje ozbiljan bezbednosni problem za Srbiju jer i za nju ali i ceo region to može biti potencijalni rizik za nastajanje i delovanje ekstremnih ideologija i terorizma, prenosi Blic.\nNa ovaj problem ukazao je zamenik direktora Bezbednosno-informativne agencije Dragan Marković, koji je, prilikom obeležavanja Dana BIA, istakao da regrutovanje građana Srbije i njihovo učešće u aktuelnim sukobima u svetu podiže stepen pretnje od terorističkih i ekstremističkih grupa i pojedinaca.\nSocijaldemokratska partija Srbije predlaže da se donese zakon kojim će se takvo angažovanje tretirati kao krivično delo, dok stručna javnost smatra da je sprečavanje terorističkih napada zadatak bezbednosnih službi i da nijedan zakon neće moći da reši taj problem a da se ne ogreši o veliki broj građana Srbije koji u takve misije u inostranstvo idu “trbuhom za kruhom”.\nZamenik direktora BIA Dragan Marković, obraćajući se zvanicama u sedištu BIA, izjavio je juče da Agencija intenzivno sarađuje sa većinom bezbednosnih službi u svetu kako bi zajednički rešavali bezbednosne pojave i događaje u užem i širem regionu, a čije se posledice neposredno odražavaju ili se mogu odraziti na bezbednosne interese Srbije i regiona.\n“U tom pogledu posebnu pažnju zaslužuju pojave regrutovanja lica sa ovog područja u aktuelnim oružanim sukobima u svetu, koji ozbiljno podižu stepen pretnje u regionu od terorističkih i ekstremističkih grupa i pojedinaca”, ocenio je Marković.\nReagujući na njegovu izjavu predsednik SDPS Rasim Ljajić najavio je da će poslanici te stranke u Skupštini Srbije pokrenuti inicijativu za donošenje zakona kojim bi odlazak i regrutovanje ljudi iz naše zemlje za ratove u svetu bili tretirani kao najteže krivično delo.\nOn je rekao da se slaže sa Markovićevom ocenom da iskusni ratnici i plaćenici po povratku u domovinu predstavljaju potencijalnu opasnost za bezbednost zemlje.\nBosna zove građane da se ne bore u Siriji:\n“Najsvežiji primer odlaska naših ljudi da ratuju po svetu je Sirija, a i ranije je bilo informacija o tome, nekad potvrđenih, nekad nezvaničnih. Bili smo svedoci situacija da su neki od njih vraćani kući u sanducima i to je problem pred kojim ne smemo da zatvaramo oči. Zato će poslanici SDPS predložiti da se regrutovanje i odlazak ljudi odavde na ratišta po svetu sankcionišu u rangu sa najtežim krivičnim delima”, rekao je Ljajić.\nOn ističe da i druge zemlje u regionu imaju sličnih problema i kao primer navodi Bosnu i Hercegovinu, gde je inicirana rezolucija kojom se građani te zemlje pozivaju da ne učestvuju u vojnim jedinicima i ratovima u drugim državama.\n“Ljudi koji ratuju po svetu su u velikom procentu predmet manipulacije, na najdirektniji način. Tamo rizikuju život, neki i ginu, a oni koji se vrate živi ne samo što predstavljaju bezbednosni problem, već su često i promoteri najradikalnijih političkih i ideoloških stavova i generatori kriza”, smatra Ljajić.\nPlaćenici kao gastarbajteri:\nVojni analitičar Aleksandar Radić ukazao je na činjenicu da u oružanim sukobima u Siriji učestvuju i ljudi iz Srbije, odnosno iz Sandžaka, koji po povratku u domovinu mogu da budu nosioci islamskog ekstremizma i generatori krize, ali da će biti veoma teško zakonom ograničiti njihovo angažovanje u inostranstvu.\nPrema njegovim rečima, nije svrsishodno zakonski proganjati ljude koji odlaze kao plaćenici u inostranstvo jer postoji problem kako definisati njihovu aktivnost.\nNaime, Radić je istakao da bi donošenjem zakona sličan tretman doživeli oni koji u inostranstvo idu trbuhom za kruhom radeći za razne bezbednosne kompanije kao i oni koji su politički motivisani za svoje učešće u ratu.\nOn je ukazao na razliku koja postoji između onih koji legalno rade svoj posao i onih koji čine ratne zločine i krše međunarodno ratno i humanitarno pravo.\n“To je individualna priča o nečijem angažovanju. Zakon ne može da predvidi moralne zaključke oko nečijeg angažovanja i zbog toga u evropskom modelu pristupa problemu niko ne sprečava nekoga da ode kao dobrovoljac ili plaćenik da se bori na nečijoj strani”, rekao je Radić.\nAmeričke baze u Iraku bile pune Srba:\nKako je objasnio, donošenjem zakona koji bi angažovanje srpskih državljana u oružanim sukobima tretirao kao krivično delo veoma brzo bi došlo do situacije da li treba pokretati postupke protiv više hiljada ljudi koji su angažovani od strane zapadnih bezbednosnih kompanija.\n“Sud se ne bavi činjenicom da li je neko pucao u protivnika ili ne. Recimo, američke baze u Iraku bile su prepune Srba koji su radili za svoju platu poslove u logistici, kao vozači, razne fizičke poslove ili u obezbeđenju objekta. Veoma je teško zamisliti pravnu normu koja bi to mogla da razlikuje”, podvukao je Radić.\nKao jedan od primera takvog problema Radić je ukazao na Rusku Federaciju.\n“Primer je odnos Jeljcinove Rusije prema dobrovoljcima koji su se borili na strani Srba u Bosni i u Krajini. Naravno, iz srpskog ugla to je potpuno prihvatljivo i bilo je razumljivo i kako sada možete da sprečite Rusa pravoslavne veroispovesti koji želi da se bori na našoj strani, da dođe kao dobrovoljac. Ali ruski bezbednosni organi su proganjali te ljude i to je bio jedan veoma ozbljan problem”, zaključio je Radić.\nhronika Irak rat Sirija vesti


Srpska zajednica u Čikagu obeležila Dan Republike Srpske - Naši u svetu\nVestiOrganizacije i udruženjaSAD\nObjavljeno 13/01/20 u 23:00\nU srpskom Sabornom hramu Hristovog vaskrsenja u Čikagu je u subotu 11. januara 2020. godine obeležen Dan Republike Srpske i proslavljena Slava Svetog arhiđakona Stefana. U sali crkvenog doma održan je banket na kojem je osveštan slavski kolač. U prigodnim besedama govorilo se o vremenu nastanka Republike Srpske i borbi za njeno očuvanje.\nUdruženje Srba iz Republike Srpske iz Čikaga, kako je istakao potpredsednik Željko Živak, već skoro dve decenije, početkom januara, okupi srpsku iseljeničku zajednicu u ovom delu Amerike i zajedno se prisete na vreme i okolnosti u kojima je stvorena Republika Srpska.\nKonzul Republike Srbije u Čikagu Milan Varadinovića čestitao je praznik, a o značaju i simbolici svetkovanja Svetog arhiđakona Stefana govorili su starešina hrama Hristovog vaskrsenja Darko Spasojević i predsednik crkveno školske opštine Ilija Šišarica.\nČikagoDan Republike srpske


Vršac gradi Intermodalni terminal sa logističkim i kargo centrom - eVršac\nGrad Vršac, projektom izgradnje Intermodalnog terminala sa logističkim i kargo centrom, postaje centralno mesto trensporta robe u ovom delu sveta. Takođe, bio bi deo mreže velikih Intermodalnih terminala Evrope, ali i slobodna carinska zona.\nS obzirom na to da se Vršac nalazi u pograničnom području i na međunarodnom koridoru 11 predstavlja veliki potencijal za razvoj saobraćajnog čvorišta na pravcu koji povezuje zapadnu i istočnu Evropu sa Crnim morem, srednjom Azijom i dalekoistočnim „Putem svile“.\nShodno tome, oživljena je ideja za realizaciju projekta Kargo logističkog centra sa intermodalnim terminalom, koji će se nalaziti uz međunarodnu železničku prugu između Železničke stanice Vršac i Industrijske zone „Tehnološki park”.\nU prvoj fazi predviđena je izgradnja terminala koji će služiti za pretovar prvenstveno kontejnerske robe između drumskih i železničkih sredstava transporta.\nU budućnosti ovaj projekat predviđa izgradnju logističkog centra, gde će se raditi dorada i finalno pakovanje robe, koja bi pristizala iz celog regiona, a posebno susednih okruga kao i ranžirne koloseke za prespajanje železničkih kompozicija.\nU okviru ovog projekta najpre će biti urađena elektrifikacija pruge Pančevo – Vršac, koja predviđa i rekonstrukciju koloseka na samoj železničkoj stanici u Vršcu.


Zenica: U Arcelor Mittalu pušten u rad 12 miliona maraka vrijedan filter\nNaslovnica NAJNOVIJE Privreda Zenica: U Arcelor Mittalu pušten u rad 12 miliona maraka vrijedan filter\nZenica – Ovaj događaj, navode iz Arcelor Mittala, predstavlja finalizaciju intenzivnih napora da se premoste ogromni tehnički izazovi koji su rezultat jedinstvene kombinacije faktora sa kojima se uprava kompanije ArcelorMittal Zenica susretala. Svečanoj ceremoniji prisustvovali su najviši zvaničnici Federacije Bosne i Hercegovine, premijer Nermin Nikšić, ministrica za okoliš i turizam, gospođa Branka Đurić;\nkantonalni premijer, Munib Husejnagić i kantonalni ministar za okoliš, gospodin Edin Terzić, načelnik Zenice, Husejin Smajlović, Savjetnica ministra i otpravnica poslova u odsustvu ambasadora Turske, Yasmin Erlap, kao i mnogi drugi predstavnici lokalne vlasti, inspekcijskih organa i lokalne zajednice.\nCeremoniji su prisustvovali i najviši predstavnici kompanije ArcelorMittal Grupe i to Augustine Kochuparampil, generalni direktor ArcelorMittal za Evropu, te Bertrand Jacquier, generalni direktor za ArcelorMittal jedinice Istočne Evrope.\n“Danas s ponosom možemo reći da smo ostvarili obećanje koje smo dali.Ovo je bio veoma kompleksan i zahtjevan projekat sa aspekta vremena, tehničkih izazova i investicija. Montaža filtera, opreme vrhunskog kvaliteta, rađena je tokom proizvodnog procesa, što predstavlja veoma težak zadatak sam po sebi. Već radimo na realizaciji drugih projekata kojima ćemo nastaviti da radimo na poboljšanju našeg utjecaja na okoliš. I ostajemo posvećeni realizaciji tih projekata. U narednom periodu, biće nam zadovoljstvo obavijestiti vas detaljnije o ovim aktivnostima”, izjavio je M. V. Kulkarni, generalni direktor kompanije ArcelorMittal Zenica\nPrisutnim se obratio i Augustine Kochuparampil, generalni direktor ArcelorMittal za Evropu koji je izjavio da je filter koji je danas pušten u rad ambiciozan projekt.\nSekundarno otprašivanje livne platforme\nProjekat “Sekundarno otprašivanje livne platforme” u Departmentu Visoke peći predstavlja jedan od najvećih okolišnih projekata kojeg implementira kompanija ArcelorMittal Zenica i dio je dugoročnog okolišnog programa u koji se kontinuirano investira od realizacije “Feniks” projekta, ponovnog pokretanja integralne proizvodnje, 2008. godine.\nOvaj projekat, vrijedan oko 12 miliona maraka, značajno će utjecati na smanjenje emisija iz pogona Visoka peć te stvoriti bolje uslove za rad za oko 160 radnika koji obavljaju poslove u ovom pogonu, kao i za šire područje Zenice.\nRealizacija projekta počela je potpisivanjem ugovora 15. decembra 2011. godine, a građevinski radovi su počeli 1. oktobra 2012. godine. Završni radovi finalizirani su tokom obavljanja godišnjeg remonta Visoke peći krajem septembra 2013. godine, nakon čega su izvršene i “tople” probe kompletnog sistema otprašivanja, odnosno filtera.\nSlijedeći standarde okolinske dozvole za pogon Visoke peći, cilj ovog projekta je da reducira emisiju čvrstih čestica i ostalih polutanata. Kao rezultat, sa ugradnjom sistema za otprašivanje livne platforme Visoke peći, obezbijedit će se otprašivanje više od 90 posto čvrstih čestica tokom ljevanja sirovog gvožđa i troske.\nNakon ugradnje filterskog postrojenja vidljive emisije crvene prašine sa livne platforme će se u potpunosti eliminirati, a emisije na dimnjaku filterskog postrojenja će zadovoljiti granične vrijednosti emisija, a to je manje od 20mg/Nm3.\nSistem sekundarnog otprašivanja livne platforme Visoke peći dizajnirala je i instalirala renomirana turska kompanija “CVS MAKINA INSAAT VeTIC, A.S.” pri tome koristeći najmoderniju opremu koja se koristi u Evropi.


Rajko Kuzmanović ponovo izabran za predsjednika ANURS-a - Glas Srpske\nSrna 22.09.2021 15:31\nBANjALUKA - Akademik Rajko Kuzmanović danas je ponovo izabran za predsjednika Akademije nauka i umjetnosti Republike Srpske (ANURS) na izbornoj skupštini u Banjaluci.\nNakon Izborne skupštine ANURS-a, Kuzmanović je rekao novinarima da je za potpredsjednika ANURS-a ponovo izabran akademik Dragolju Mirjanić, dok će drugi potpredsjednik ove institucije biti izabran na Skupštini ANURS najkasnije 10. decembra.\nKuzmanović je rekao da je utvrđeno da je ANURS u protekle četiri godine obavljao vrlo značajan posao.\n"Velika pažnja poklonjena je izdavačkoj djelatnosti i ANURS je u protekle četiri godine izdala 150 knjiga različitog žanra, a najviše stručno-klasičnih i stručno-naučnih", napomenuo je Kuzmanović.\nOn je rekao da je ANURS posebnu pažnju u ovom periodu posvetio analizi i izradi projekata, ističući da je u ovom periodu realizovano 46 projekata, od kojih je najznačajniji izrada Enciklopedije Republike Srpske u tri toma, dok je u pripremi četvrti.\nKuzmanović kaže da će ukupno biti sedam tomova Enciklopedije Republike Srpske u kojima će biti obrađeno 11.500 odrednica.\nOn je naveo da je ANURS u protekle četiri godine uspostavio saradnju sa 14 svjetskih akademija, od kojih sa 11 ima pisane ugovore o saradnji, među kojima su ruska, ukrajinska, španska, srpska, crnogorska i makedonska.


Gazprom - 'Južni tok' - Page 13\nNaslov: Re: Gazprom - 'Južni tok' 12/25/2019, 10:44\nDirektor "Srbijagasa" rekao je za RTS da se sa Vladom Srbije razmatra gradnja još jednog skladišta gasa – Banatski Itebej.\nPrema njegovim rečima, verovatno će biti kapaciteta milijardu kubika gasa.\nBajatović dodaje da se završava projekat proširenja kapaciteta Banatskog Dvora.\nNaslov: Re: Gazprom - 'Južni tok' 12/27/2019, 20:32\n"Prvi put smo odbranili interese Bugarske pred našim evroatlantskim partnerima i partnerima iz Brisela. Radimo punom parom, oslobodili smo se korupcijskih šema i mehanizama, zbog kojih je prekinuta izgradnja gasovoda Južni tok. Izgradnja je prekinuta zbog korupcije, ni zbog čega drugog, inače bismo i njega sačuvali“, rekao je Borisov na sednici Vlade.\nNaslov: Re: Gazprom - 'Južni tok' 1/22/2020, 23:43\nSrbija se nada da će prve količine gasa kroz "Turski tok" dobiti do kraja ove godine, rekao je srpski predsjednik Aleksandar Vučić za RIA Novosti.\n- Nadam se do kraja godine. Obavili smo svoj posao... Sada čekamo da bugarska strana završi svoj posao i poveže cevovode. A onda, nadam se, dobićemo prve količine gasa do kraja godine... Kažu septembar, ali ja sam uvek skeptičan, pa zato kažem do kraja godine. To će biti ogromne, ogromne i veoma važne vesti za naše građane, kao i za industriju - rekao je Vučić.\nNaslov: Re: Gazprom - 'Južni tok' 2/12/2020, 00:21\nStručnjak za energetiku Miodrag Kapor, govoreći o gasovodu Tuski tok, za koji se kaže da je najveći infrastrukturni projekat u poslednje vreme, ocenio je da je "veliko pitanje da li će gas uopšte poteći tim gasovom", jer je Srbija, kako naglašava, i dalje u sporu sa Energetskom zajednicom jer dozvoljava monopolsku poziciju Gaspromu i Srbijagasu. Ekonomista Goran Radosavljević misli da su prognoze predsednika Vučića da će se gasovod isplatiti za 10 godina, nerealne.\nTeško je predvideti kada će potrošači gasa u Srbiji dobiti taj energent gasovodom Turski tok jer je mnogo nepoznanica o završetku njegove izgradnje u Bugarskoj, smatraju stručnjaci za energetiku. Ranije su zvaničnici Srbije najavljivali da će gasovod "proraditi" krajem protekle godine, a nedavno je predsednik Srbije Aleksandar Vučić je dao novi rok: maj ili septembar ove godine. Ministar rudarstva i energetike Srbije Aleksandar Antić je, o deonici Turskog toka u Bugarskoj rekao da je bugarski premijer Bojko Borisov obećao da će Bugarska svojih 308 kilometara cevovoda završiti tokom maja.\n"Bugarska je trenutno u sporu sa Gaspromom, pre nekoliko dana se žalila Evropskoj uniji zbog nepravde, jer kažu, plaća najskuplji gas. Da li će poteći gas Turskim tokom je veliko pitanje, kao što je bio slučaj s Južnim tokom. Ima nekoliko razloga, a na prvom mestu je nepoštovanje domaćeg ustava i preuzetih obaveza. Mi smo u sporu sa Energetskom zajednicom, čiji smo potpisnici, jer dozvoljavamo monopolsku poziciju Gaspromu i Srbijagasu, uprkos tome što smo još od 2007. godine bili u obavezi da razdvojimo transport i distribuciju gasa, a mi to stalno odlažemo", rekao je Kapor u emisiji "N1 direktno".\n"Kod nas je sve to u jednom, u ovom slučaju je to Gasprom, s bliskim vezama Dušana Bajatovića. I moram da kažem da je to država u državi, i da ni Vučić nije u mogućnosti da ga smeni", naglasio je Kapor.\nKako je rekao, Agencija za energetiku Srbije tražila je izuzeće Gastransa, koji je zvanična kompanija koja izvodi radove, i EZ je izašla delimično u susret tom zahtevu.\n"Jer je dozvolila da Gastrans i Srbijagas drži 70 odsto kapaciteta gasa koji bi prolazio kroz Turski tok. To nije bilo prihvaćeno od Gastransa, oni su tražili 90 procenata", kaže Kapor i dodaje da je Srbija i pored toga, krenula u izgradnju Turskog toka.\n"Bugarska vlada je prihvatila ponudu i ako sve bude išlo tom dinamikom, biće i većih pritisaka, ali do kraja godine bi Bugarska mogla veći deo Toka da izgradi...A biće građeno i sa naše strane", smatra Radosavljević.\nNaslov: Re: Gazprom - 'Južni tok' 2/19/2020, 13:56\nNaslov: Re: Gazprom - 'Južni tok' 3/3/2020, 12:53\nSad iz zahvalnosti bi mogli gradjani Bugarske da natoce jedan pun rezervoar goriva na Gazprom benzinskoj stanici i da dozvole Nis-u da otvori par bunker stanica za tankovanje brodova na Dunavu :)\nNaslov: Re: Gazprom - 'Južni tok' 3/28/2020, 18:54\nNedavno je američki predsednik Donald Tramp potpisao vojni budžet koji predviđa sankcije protiv gasovoda Severni tok 2 i Turskog toka.\nNaslov: Re: Gazprom - 'Južni tok' 4/28/2020, 14:23\nNovi napad na Severni tok 2: Poljska preti da će zapleniti aktivu gasovoda\nVaršava, Moskva -- Zvanična Varšava namerava da zapleni imovinu gasovoda Severni tok 2, ukoliko ruski Gasprom ne isplati poljskoj kompaniji PGniG 1,43 milijarde dolara.\nTaj iznos joj duguje prema odluci Arbitražnog suda u Stokholmu, izjavio je zamenik ministra za državnu imovinu Poljske Januš Kovaljski, prenosi "Vprost".\nPrema rečima Kovaljskog, sud je doneo odluku da je Poljska plaćala previsoku cenu za ruski gas i sada Gasprom treba da nadoknadi razliku u ceni u iznosu od oko šest milijardi zlota (oko 1,43 milijarde dolara).\nNaslov: Re: Gazprom - 'Južni tok' 5/21/2020, 15:03\nDakle sve može kad si Nemačka, a kad si Srbija\nonda te dave i gnjave, ucenjuju!!!\nRanije danas, agencija „Blumberg“ prenela je da je sud EU odbacio žalbu kompanije „Nord strim 2 AG“, koja se tiče nekih tačaka Gasne direktive EU u vezi sa gasovodima iz trećih zemalja. Kompanija „Nord strim 2 AG“ je još u novembru prošle godine podnela žalbu tražeći da delimično budu ukinute dopune gasne direktive.\nNaslov: Re: Gazprom - 'Južni tok' 6/1/2020, 12:35\nBalkanski tok. Snimak iz drona\nNaslov: Re: Gazprom - 'Južni tok' 6/5/2020, 16:18\nVašington -- Nacrt zakona o sankcijama protiv gasovoda Severni tok 2 podnet je američkom Senatu, saopštio je jedan od koautora nacrta, republikanski senator Džon Baraso.\nPrema njegovim rečima, nacrta zakona ima za cilj da "razjasni i proširi" postojeće sankcije.\nNacrt zakona podržalo je pet senatora iz obe partije, uključujući i uticajnog senatora iz Teksasa Teda Kruza.\nNemačka bi mogla da uvede kontramere Americi u vidu dodatnih dažbina na uvoz američkog gasa ukoliko Vašington ne obustavi da vrši pritisak po pitanju gasovoda "Severni tok 2", izjavio je šef komiteta za energetiku nemačkog Bundestaga, Klaus Ernst.\nPonašanje SAD po pitanju izgradnje gasovoda ne treba tretirati kao prijateljski čin, već predstavlja svojevrsni napad na suverenitet Nemačke i EU u celini - rekao je on.\nPrethodno se po tom pitanju oglasio i predstavnik Ministarstva ekonomije Nemačke koji je rekao da zvanični Berlin odbacuje sankcije koje je Vašington najavio na račun gasovoda "Severni tok 2".\nOglasio se i poslanik "Alternative za Nemačku" Šefan Kotre koji je rekao da bi Nemačka trebalo da odgovori Vašingtonu na najavljene sankcije, budući da one predstavljaju svojevrsni ekonomski rat.\nNaslov: Re: Gazprom - 'Južni tok' 7/22/2020, 16:28\nVašington -- Predstavnički dom američkog Kongresa odobrio je nacrt vojnog budžeta koji predviđa, između ostalog, i pooštravanje sankcija Severnom toku 2 i Turskom toku.\nNaslov: Re: Gazprom - 'Južni tok' 8/4/2020, 22:36\nNaslov: Re: Gazprom - 'Južni tok' 8/10/2020, 02:50\nUprkos američkim sankcijama, Rusija nastavlja izgradnju "Severnog toka 2".\nBrod "Akademik Čerski" bi mogao dovršiti izgradnju gasovoda , ali je sada očigledno da će imati pomoćnika – tajni brod "Rosini", pišu nemački mediji.\nPrema pisanju nemačkog časopisa "Fokus" i lista "Ostsi cajtung", tajni brod "Rosini" nalazi se u luci grada Zasnic na nemačkom ostrvu Rigen još od juna. U susednoj luci ostrva Mukran baziran je ruski brod "Akademik Čerski", piše Sputnjik.\nNaslov: Re: Gazprom - 'Južni tok' 10/1/2020, 01:13\nDeluje mi da je ovaj rat izmedju Azerbejdjana i Jermenije nesto sto treba da spreci izgradnju naftovoda od Bakua do Instanbula.\nTu rutu guraju EU i USA, a ako je region nestabilan nece biti ni novog naftovoda.\nNaslov: Re: Gazprom - 'Južni tok' 10/13/2020, 15:00\nNaslov: Re: Gazprom - 'Južni tok' 10/13/2020, 15:42\nTo bi mogao da bude interes Rusije, a gde je tu interes zapada? Meni izgleda da je zapad "pustio" Erdogana a moglo bi da se kaze i preusmerio na Jermeniju, da bi EU bila mirna, jer je on bio krenuo i na Grcku.\nNaslov: Re: Gazprom - 'Južni tok' 11/9/2020, 13:12\nIzgradnja "Balkanskog toka", koji je deo gasovoda "Turski tok", faktički je završena, pošto je bugarski deo spojen sa deonicom u Srbiji, saopštio je ruskim medijima izvor upućen u situaciju.\nPozivajući se na ovaj izvor, ruski mediji su javili da je "Balkanski tok" završen i povezan sa gasovodom u Srbiji.\nPrema istom izvoru, zvanični događaji u vezi sa završetkom gasovoda se ne održavaju zbog pandemije koronavirusa. Ceremonija će, verovatno, biti održana kasnije, preneo je "Sputnjik".\nBugarska je u januaru 2019. godine donela odluku o nastavku kraka "Turskog toka" u Srbiju.\nPredsednik Srbije Aleksandar Vučić rekao je u oktobru, da će Srbija do kraja godine u potpunosti završiti izgradnju gasovoda od bugarske do mađarske granice.\nIzgradnja srpske deonice "Turskog toka" započeta je u martu 2019. godine.\nNaslov: Re: Gazprom - 'Južni tok' 12/11/2020, 23:16\nAmerički Senat odobrio je nacrt vojnog budžeta za 2021. finansijsku godinu koji, između ostalog, predviđa i sankcije gasovodu "Severni tok 2".\nNacrt budžeta, vredan 740 milijardi dolara, predviđa i proširivanje sankcija protiv gasovoda "Severni tok 2" i "Turski tok", ali i nastavak isporuka oružja Ukrajini, zabranu saradnje američkih i ruskih vojnika, sankcija protiv Turske zbog nabavke ruskog raketnog sistema S-400 i druge mere koje su usmerene protiv Rusije.\nPre toga je Kina proglašena za zemlju koja najviše ugrožava vrednosti i slobode koje zastupa USA. I proglašena je za najveću pretnu spram USA i njene privrede!!!\nNaslov: Re: Gazprom - 'Južni tok' 12/25/2020, 15:37\nBalkanski tok: Gasovod pušten u probni rad, prvi kubici gasa potekli kroz Srbiju\nNaslov: Re: Gazprom - 'Južni tok' 12/21/2021, 11:15\nCena gasa nezaustavljivo raste, skočila na 1.800 dolara\nCena gasa u Evropi nastavlja rast premašivši jutros nivo od 1.800 dolara za 1.000 kubnih metara prvi put od oktobra, prema podacima sa londonske ICE berze.\nJanuarski fjučersi gasa na holandskom TTF čvorištu skočili su na otvaranju današnjeg trgovanja na 1.803 dolara za 1.000 kubika, odnosno na 154,35 evra po MWh, izveštava Tas s.\nProtok gasa tim gasovodom, koji je glavna tranzitna ruta za ruski gas u Evropu, zaustavljen je nakon pada količine isporuka od subote, prenosi Rojters.\nNaslov: Re: Gazprom - 'Južni tok' 12/21/2021, 14:01\nGasprom u ponedeljak nije izvršio rezervisanja kapacitete za današnji tranzit prirodnog gasa preko gasovoda Jamal-Evropa koji prenosi gas do Nemačke.\nKao rezultat toga, fizički protok gasa tim cevovodom je obustavljen.\nPored toga, Gasprom nije rezervisao ni dodatne kapacitete za tranzit prirodnog gasa preko Ukrajine za januar. Na jučerašnjoj aukciji, kompanija je rezervisala 21,6 posto predložnog kapaciteta za pumpanje preko Poljske kroz gasovod Jamal-Evropa.


RTV Puls | "OVO JE BAJPAS DO KONAČNOG REŠENJA"\n"OVO JE BAJPAS DO KONAČNOG REŠENJA"\nBeograd.23,april- Premijer Dačić je izjavio da je predlogom briselskog sporazuma o severu KiM garantovana najveća moguća bezbednost srpskom stanovništvu sa severa pokrajine.\nOn je rekao da još dobija preteće poruke, ali da ga to ne plaši, jer nije izdajnik.\n"Dobili smo garancije od onih koji komanduju, a to je da kosovska vojska ne sme da dođe na sever. To je prvi put da smo dobili takve garancije. Dobili smo ih od generalnog sekretara NATO (Andersa Foga) Rasmusena, a bila je prisutna i (visoka predstavnica EU) Ketrin Ešton. Oni su garanti sporazuma", rekao je on.\n"Može da dođe na sever samo uz pristanak Kfora, odnosno NATO i u to u slučaju katastrofa i to samo uz pristanak Srba. Mi nismo mogli da izmislimo veću garanciju", naglasio je\nPremijer, i rekao da svakodnevno dobija preteće poruke zbog parafiranja predloga briselskog sporazuma o severu Kosova i Metohije, ali da ga to ne plaši, jer "nije izdajnik".\nDačić je, rekao da je i večeras dobio preteću poruku od "čoveka iz Sremske Mitrovice", čija je sadržina bila da će "dobiti metak", ali da je, uz konsultacije sa potpredsednikom vlade Aleksandrom Vučićem, naložio policiji da ne reaguje na takve pretnje.\n"Policija je to počela da radi, ali smo Vučić i ja to zaustavili da ne bismo od njih pravili heroje i da ne bi ispalo da smo se nečega uplašili".\nOn je istakao da želi da vodi jasnu i odlučnu politiku, podsetivši na 1389. godinu i žrtvu Srbije zarad očuvanja svog naroda.\n"Dobio sam i poruku da smo izdali cara Lazara. On je stradao na Kosovu, ubio ga je Bajazit. Carica Milica je sledeće godine odvela svoju ćerku u harem Bajazita, dala je za ženu čoveku koji je ubio njenog muža, čoveku druge vere, koji je napao Srbiju, odrubio glavu njenog muža. Zašto? Odluku je doneo Sabor i crkva. Da li je carica Milica izdala svog Lazara time? To je uradila zbog svog naroda i danas su u SPC Milica i Olivera simbol žrtve za srpski narod", objasnio je Dačić.\nPremijer Srbije poručio je građanima Srbije koji su otišli u inostranstvo da ne dele lekcije iz tih zemalja, već da se vrate u Srbiju i podele sudbinu svog naroda. Izvor B92


ANGT F8: Nesrećan poraz Zvezde, treća pobeda Mege - Sportklub\nANGT F8: Nesrećan poraz Zvezde, treća pobeda Mege\nEuroleague Autor:Aleksandar Petrović20. maj. 202217:44 > 18:03\nU subotu će se od 12,30 u svom trećem finalu juniorske Evrolige Mega boriti za prvu titulu protiv Next Generation selekcije, uz direktan prenos na Sport Klubu.\nJuniori Mege su zabeležili i treću pobedu, savladali su Makabi Tel Aviv sa 87:85 (21:22, 15:16, 20:27, 31:20). Trener Mege Dragoljub Avramović je na ovoj utakmici odmarao prvu petorku pošto je već bilo obezbeđeno finale, ali su igrači sa klupe uspeli da preokrenu minus 13 sa početka poslednje četvrtine i da uzbudljivom finišu poenima Markovića sa linije slobodnih bacanja dođu do pobede.\nNajbolji u redovima Mege su bili Bogoljub Marković sa 29 poena i Nikola Đapa sa 19. U ekipi Makabija se istakao Roi Behar sa 19 poena. Juniori Mege su grupnu fazu završili sa učinkom 3-0. Juniori Mege su u prvom poluvremenu imali dosta problema sa trojkama Makabija a rezultatska klackalica je bila i u drugoj četvrtini gde nijedna ekipa nije uspevala da stigne do značajnije prednosti.\nČinilio se da Mega ispušta utakmicu iz ruku početkom poslednje deonice kad se izraelska ekipa odvojila na 13 poena razlike, ali su se igrači Mege brzo vratili u meč, razigrao se i Marković pa se ušlo u neizvesnu završnicu gde je Mega posle pogođenih slobodnih bacanja Markovića uspela da odbrani poslednji napad Makabija i stigne do pobede 87:85.\nKošarkaši Crvene zvezde završili su takmičenje na ovogodišnjem ANGT turniru porazom od ekipe Next Generation rezultatom 63:60. Posle tesnih poraza od Asvela i Stelauzre, crveno beli su po identičnom receptu i okončali turnir. Krenuli su odlično, ali su onda padali u drugom poluvremenu i u tesnim završnicama gubili utakmice.\nTako je bilo i u petak, trojkom uz zvuk sirene meč je u korist ekipe Vasilisa Spanulisa rešio Mohamed Dijavara – 63:60. U finišu utakmice koja je bila potpuno izjednačena, Matović je na 13 sekundi do kraja propustio priliku da donese Zvezdi dva poena prednosti pri rezultatu 60:60.\nPotom je Mohamed Dijavara sa zvukom sirene pogodio trojku i doneo finalisti takmičenja i treću pobedu u grupnoj fazi. U ekipi Crvene zvezde najefikasniji je bio Vuković sa 19 poena, dok je dvocifren sa 10 bio još samo Ognjen Matović.\nU preostala dva meča Real Madrid je bio bolji od Pariza, slavio je sa 82:73, dok je Asvel nadigrao italijanski tim Stelazura – 85:73.\nANGTkk crvena zvezda